open-index/open-wikipedia-markdown huggingface dataset:
సిండ్రెల్లా

**సిండ్రెల్లా** 2021లో విడుదలైన తెలుగు సినిమా. సుధీక్ష ఎంటర్‌టైన్‌మెంట్  బ్యానర్ పై పాలడుగు విశ్వనాధ్ రావు నిర్మించిన ఈ సినిమాకు వినూ వెంకటేష్ దర్శకత్వం వహించాడు. లక్ష్మీ రాయ్ , సాక్షి అగర్వాల్ ప్రధాన పాత్రల్లో నటించిన ఈ సినిమా 24 నవంబర్ 2021న విడుదలైంది.

## నటీనటులు
* లక్ష్మీ రాయ్ -  తులసి /అకిరా 
*సాక్షి అగర్వాల్ -  రమ్య 
*రోబో శంకర్ -గురు
* కల్లూరి వినోత్ 
*మై డియర్ భూతం అభిలాష్ - కాయంబు 
* అన్బు తాసన్
* బాయ్స్ రాజన్ - సైకియాట్రిస్ట్
*అభిన‌య‌  
*అర‌వింద్ ఆకాశ్‌

## సాంకేతిక నిపుణులు
*బ్యానర్:  సుధీక్ష ఎంటర్‌టైన్‌మెంట్
*నిర్మాత:  పాలడుగు విశ్వనాధ్ రావు
*కథ, స్క్రీన్‌ప్లే , దర్శకత్వం:  వినూ వెంకటేష్ 
*సంగీతం: అశ్వామిత్ర 
*సినిమాటోగ్రఫీ:  రమ్మీ
*ఎడిటర్: లారెన్స్ కిషోర్
*ఎగ్జిక్యూటివ్ నిర్మాతలు: మంచాల రవికిరణ్ , ఎం.ఎన్.రాజు

## మూలాలు
దత్త తమనే

**దత్తాత్రేయ బాలకృష్ణ తమనే (దత్త తమనే)** (1912-2014) మహారాష్ట్రలోని రత్నగిరికి చెందిన స్వాతంత్ర్య సమరయోధుడు, ప్రముఖ గాంధేయ వాది.

## ప్రారంభ జీవితం
తమనే మహారాష్ట్రలోని రత్నగిరిలో ఒక పేద కుటుంబంలో 13 ఏప్రిల్, 1913 న జన్మించాడు. అతను చంద్రసేనియా కాయస్థ ప్రభు సభ్యుడు. ముంబైలోని విజెటి సెంట్రల్ దాదర్  ఇనిస్టిట్యూట్‌లో మెకానికల్ ఇంజనీరింగ్ రెండవ సంవత్సరం చదువుతున్నప్పుడు, అతను భారత స్వాతంత్ర్య ఉద్యమం పట్ల ప్రేరణ పొందాడు. 1934 లో తన పూర్తి సమయాన్ని కాంగ్రెస్ సభ్యుడిగా పనిచేయడానికి కేటాయించాడు.
## రాజకీయాలలో
అతను థానేలో ఉప్పు సత్యాగ్రహంలో పాల్గొన్నాడు. ఆ సమయంలో పోలీసులు తలపై కొట్టి జైల్లో బంధించారు. సైమన్ కమిషన్‌పై కూడా ఆయన నిరసన తెలిపాడు. సంఘ సంస్కర్తగా అతను గిరిజనుల అభ్యున్నతికి కూడా కృషి చేశాడు. థానే జిల్లాలోని గిరిజన ప్రాంతమైన ఖరాగావ్ ప్రాంతంలో తిరిగి, స్థానికులతో నివసించి, అక్కడి సమస్యలను అధ్యయనం చేశాడు. వారి హక్కుల కోసం పోరాడాడు. వారి అభ్యున్నతికి కృషి చేశాడు. గిరిజనుల అభ్యున్నతికి తోడ్పడినందుకు గానూ అతను "ఆదివాసీ సేవా అవార్డు" అందుకున్నాడు.

అతను పార్లమెంటు ఉభయ సభలలో సభ్యుడు. అతను 1983 లో క్రియాశీల రాజకీయాల నుండి తప్పుకున్నాడు. 2012లో అతన్ని 100 వ పుట్టినరోజు సందర్భంగా అప్పటి మహారాష్ట్ర ముఖ్యమంత్రి పృథ్వీరాజ్ చౌహాన్ సత్కరించారు.

## సాహిత్యంలో
దత్త తమనే నిష్ణాతుడైన పాఠకుడు, రచయిత, ఆలోచనాపరుడు. అతను మరాఠీ, ఆంగ్ల సాహిత్యంలో పండితుడు. ఇతని కలిచా గౌడ చిన్న కథల సేకరణకు మహారాష్ట్ర ప్రభుత్వం అవార్డులతో సత్కరించింది.
## మరణం
అతను 102 సంవత్సరాల వయస్సులో 6 ఏప్రిల్, 2014 న మరణించాడు.

## మూలాలు


వర్గం:భారత స్వాతంత్ర్య సమర యోధులు
వర్గం:మహారాష్ట్ర స్వాతంత్ర్య సమర యోధులు
వర్గం:రాజకీయ నాయకులు
గణేషి లాల్

**గణేషి లాల్**(జననం 1942 మార్చి 1)  భారతదేశానికి చెందిన రాజకీయ నాయకుడు. ఒడిశా 25వ రాష్ట్ర గవర్నరుగా 2018 మే 29 నుండి 2023 అక్టోబరు 30 వరకు పనిచేసాడు.
## తొలినాళ్లలో
ప్రొఫెసర్ గణేషి లాల్ 1942 మార్చి 1న హర్యానా రాష్ట్రం సిర్సా జిల్లాలో జన్మించాడు. ఆగ్లంలో బ్యాచిలర్ ఆఫ్ ఆర్ట్స్ విద్యను పూర్తి చేసాడు. ఆ తరువాత గణిత శాస్త్రంలో పీజీ పూర్తి చేసాడు. విద్యాభ్యాసం పూర్తయిన తరువాత 1964 నుండి 1991 వరకు హర్యానాలోని వివిధ ప్రభుత్వ కళాశాలలో ఉపాధ్యాయునిగా పని చేసాడు. లాల్ కి సుశీల దేవితో వివాహమైంది, కరోనా వ్యాధి బారిన పది ఈమె 2020 నవంబరు 20న మరణించింది.

## రాజకీయ జీవితం
లాల్ 2003 నుండి 2006  వరకు హర్యానా రాష్ట్ర భారతీయ జనతా పార్టీ అధ్యక్షునిగా పని చేసాడు. 

## మూలాలు

## బయటి లంకెలు

* అధికారిక జాలస్థలిలో లాల్  

వర్గం:హర్యానా నుండి భారతీయ జనతా పార్టీ రాజకీయ నాయకులు
వర్గం:1942 జననాలు
వర్గం:ఒడిశా గవర్నర్లు
వర్గం:జీవిస్తున్న ప్రజలు
వర్గం:1941 జననాలు
వర్గం:ఒడిశా గవర్నర్లు
వర్గం:హర్యానా వ్యక్తులు
వర్గం:హర్యానా రాష్ట్ర క్యాబినెట్ మంత్రులు
వర్గం:హర్యానా విద్యావేత్తలు
వర్గం:భారత అత్యవసర స్థితి సమయంలో ఖైదు చేయబడిన భారతీయులు
ఉజ్జల్ భుయాన్

**ఉజ్జల్‌ భుయాన్‌** భారతదేశానికి చెందిన న్యాయమూర్తి. ఆయన 05 అక్టోబర్ 2021న తెలంగాణ హైకోర్టు న్యాయమూర్తిగా నియమితుడై  2022 జూన్ 28 నుండి 2023 జులై 13 వరకు తెలంగాణ హైకోర్టు ప్రధాన న్యాయమూర్తిగా భాద్యతలు నిర్వహించాడు. 

## జననం, విద్యాభాస్యం
ఉజ్జల్‌ భూయాన్‌ అస్సాం రాష్ట్రం, గువహాటిలో 2 ఆగస్టు 1964న జన్మించాడు. ఆయన గువాహటిలో ఇంటర్‌ వరకు పూర్తి చేసి, ఢిల్లీలో ఆర్ట్స్‌ విభాగంలో డిగ్రీ పూర్తి చేశాడు. ఉజ్జల్‌ భూయాన్‌ గువహాటి ప్రభుత్వ న్యాయ కళాశాల నుంచి ఎల్‌ఎల్‌బీ, గౌహతి యూనివర్సిటీ నుంచి ఎల్‌ఎల్‌ఎం పట్టా పొందాడు.

## కుటుంబ నేపథ్యం
జస్టిస్‌ ఉజ్జల్‌ భూయాన్‌ తండ్రి సుచేంద్ర నాథ్‌ భూయాన్‌ అస్సాం మాజీ అడ్వొకేట్‌ జనరల్‌ గా పని చేశాడు.
## వృత్తి జీవితం
ఉజ్జల్‌ భూయాన్‌ 1991లో బార్‌ కౌన్సిల్‌లో పేరు నమోదు చేసుకున్నాడు. ఆయన 21 జులై  2011లో అస్సాం అదనపు అడ్వొకేట్‌ జనరల్‌గా, 17 అక్టోబర్, 2011న  గౌహతి హైకోర్టు అదనపు జడ్జిగా నియమితులయ్యాడు. జస్టిస్‌ ఉజ్జల్‌ భూయాన్‌ 1 అక్టోబర్ 2019లో బాంబే హైకోర్టు జడ్జిగా నియమితుడై , అక్టోబర్ 3న  ప్రమాణం స్వీకారం చేశాడు.జస్టిస్‌ ఉజ్జల్‌ భూయాన్‌ 05 అక్టోబర్ 2021న తెలంగాణ హైకోర్టు న్యాయమూర్తిగా నియమితుడయ్యాడు. తెలంగాణ హై కోర్ట్ ప్రధాన న్యాయమూర్తిగా నియమించబడ్డాడు.  తెలంగాణ హైకోర్టు ప్రధాన న్యాయమూర్తిగా ఉన్న జస్టిస్ సతీష్ చంద్ర మిశ్రా బదిలీ అవ్వడంతో  ఆయన స్థానంలో మే 17న జస్టిస్ ఉజ్జల్ భూయాన్ ను హైకోర్టు కొత్త సీజేగా పదోన్నతి కల్పిస్తూ సుప్రీంకోర్టు కొలీజియం సిఫార్స్ చేసింది. ఆయన 2022 జూన్ 28 నుండి 2023 జులై 13 వరకు తెలంగాణ హైకోర్టు ప్రధాన న్యాయమూర్తిగా భాద్యతలు నిర్వహించాడు. ఉజ్జల్‌ భూయాన్‌ 2023 జులై 13న సుప్రీంకోర్టు న్యాయ‌మూర్తిగా నియమితుడై, 14న న్యాయ‌మూర్తిగా ప్రమాణ స్వీకారం చేశాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:1964 జననాలు
వర్గం:తెలంగాణ హైకోర్టు న్యాయమూర్తులు
మాతాదిన్ భంగి

**మాతాదిన్ వాల్మీకి**  భారతీయ స్వాతంత్ర్య సమరయోధుడు. అతను 1857  సిపాయిల తిరుగుబాటు చెలరేగడానికి ముందు జరిగిన సంఘటనలలో కీలక పాత్ర పోషించాడు.   అతను బ్రిటిష్ ఈస్టిండియా కంపెనీ  కార్ట్రిడ్జ్ తయారీ యూనిట్ లో కార్మికుడు.1857 తిరుగుబాటుకు బీజాలు నాటిన మొదటి వ్యక్తి వాల్మీకి  . 

## చరిత్ర
చారిత్రక కథనాల ప్రకారం మాతాదిన్ ఈస్ట్ ఇండియా కంపెనీ  కార్ట్రిడ్జ్ తయారీ యూనిట్ లో కార్మికుడు. చనిపోయిన జంతువుల చర్మంతో పనిచేసే వారు ఆ కాలంలో తక్కువ కులాల వారిగా పరిగణించబడేవారు కాబట్టి అతను అక్కడ ఉద్యోగం చేసేవాడు. సనాతన ఉన్నత కులాల హిందువులు వారిని "అపవిత్రులు"గా భావించేవారు. ఒక రోజు కంపెనీ సేవలో ఉన్న మంగళ్ పాండే అనే సైనికుడిని మాతాదిన్ నీరు కావాలని కోరాడు, కానీ అంటరానితనం కారణంగా అతను నిరాకరించాడు. అందుకు ప్రతిగా మాతాదిన్ ఒక ఉన్నత కుల బ్రాహ్మణ కుటుంబంలో జన్మించినందుకు గర్వపడుతున్నాడని, కానీ ఇప్పటికీ అతను తన నోటితో ఆవులు, పందుల కొవ్వుతో తయారు చేసిన కార్ట్రిడ్జ్ లను కొరుకుతున్నాడనీ చెబుతాడు. ఆవు హిందువులకు పవిత్రమైనదిగా పరిగణించబడినప్పటికీ, పందులు ముస్లింలకు నిషేధించబడ్డాయి. 

సుబాల్టర్న్ చరిత్రకారులతో పాటు దళిత కార్యకర్తల ప్రకారం, 1857 తిరుగుబాటు వెనుక ఉన్న నిజమైన ముఖంగా అతను గుర్తించబడాలి. ఎందుకంటే, తమ మత భావాలను బ్రిటిష్ వారు తెలిసి లేదా తెలియకుండానే దెబ్బతీస్తున్నారు అనే వాస్తవాన్ని మంగళ్ పాండేకు తెలియజేసినట్లు ఆయన చెప్పారు. ఆ విధంగా, అతను 1857 తిరుగుబాటుకు బీజాలు నాటిన మొదటి వ్యక్తి. 

## జ్ఞాపకార్థం
2015లో మీరట్ మునిసిపల్ కార్పొరేషన్ మీరట్ వద్ద హపూర్ అడ్డ క్రాసింగ్ ను షహీద్ మాతాదిన్ చౌక్ గా ఆయనకు నివాళిగా పేర్కొంది. 
## ఇవి కూడా చూడండి
* మంగళ్ పాండే
* గంగు బాబా

## మూలాలు

వర్గం:1857 మరణాలు
వర్గం:ఉత్తర ప్రదేశ్ స్వాతంత్ర్య సమర యోధులు
రహీంతుల్లా మహ్మద్ సయాని

thumb|రహీంతుల్లా మహ్మద్ సయాని చిత్రం
**రహీంతుల్లా మహ్మద్ సయాని.** (1847 ఏప్రిల్ 5 -1902 జూన్ 6), సురేంద్రనాథ్ బెనర్జీ తరువాత 1896 లో భారత జాతీయ కాంగ్రెస్ అధ్యక్షుడిగా పనిచేసిన ఒక భారతీయ రాజకీయవేత్త. 

1847లో జన్మించిన రహీంతుల్లా మహ్మ**ద్** సయానీ, ఖోజా ముస్లిం సమాజానికి చెందినవాడు, ఇతను అగా ఖాన్ శిష్యులు. రహీంతుల్లా ఎమ్ సయాని పాశ్చాత్య విద్యను అభ్యసించాడు.న్యాయవాది వృత్తిలో ప్రజా ప్రాముఖ్యత, వృత్తిపరమైన నైపుణ్యాన్ని సాధించాడు.అతను బొంబాయి నగరపాలక సంస్థ సభ్యుడిగా పనిచేసాడు.1885 నుండి కొంతకాలం బొంబాయి న్యాయస్థానం షెరీఫ్ గా చేసాడు.1888లో ముంబై నగరపాలక సంస్థ అధ్యక్షుడిగా ఎన్నికయ్యాడు.అతను బొంబాయి శాసనమండలికి రెండుసార్లు ఎన్నికయ్యాడు. ఇంపీరియల్ లెజిస్లేటివ్ కౌన్సిల్ (1896-1898) కు ఎన్నికయ్యాడు.

అతనికి భారత జాతీయ కాంగ్రెస్ ఆవిర్భావం నుండి దానితో సంబంధాలు ఉన్నాయి. 1885లో బొంబాయిలో జరిగిన భారత జాతీయ కాంగ్రెస్ మొదటి సెషన్‌కు హాజరైన ఇద్దరు భారతీయ ముస్లింలలో  మహ్మద్ సయాని ఒకడు. అక్కడ వోమేష్ చంద్ర బోన్నర్జీ మొదటి రాష్ట్రపతిగా ఎన్నికయ్యాడు.1896లో కలకత్తాలో జరిగిన కాంగ్రెస్ 12 వ వార్షిక సమావేశానికి సయాని అధ్యక్షత వహించాడు.వేందేమాతరం గీతం 1896లో కలకత్తాలో పాడాడు. బద్రుద్దీన్ త్యాబ్జీ తర్వాత అధ్యక్షుడిగా పనిచేసిన రెండవ ముస్లిం రహీమతుల్లా ఎం సయానీ కాంగ్రెస్ అధ్యక్షుడిగా, పార్టీని ఉద్దేశించి అతను చేసిన ప్రసంగం బ్రిటిష్ పాలన, ఆర్ధిక అంశాలపై వివరణాత్మక రూపానికి ప్రసిద్ధి చెందింది.

అతను 1899లో బొంబాయి ప్రతినిధులలో ఒకరిగా ఏర్పడిన కాంగ్రెస్ నిర్వహణ కమిటీలో ఒక సభ్యుడుగా ఉన్నాడు.(ఇండియన్ కాంగ్రెస్ కమిటీ) సభ్యుడు.

## మరణం
అతను బొంబాయిలోని తన నివాసంలో 1902 జూన్ 6న మరణించాడు.

## ఉల్లేఖనం
"భారతదేశంలోని అన్ని గొప్ప వర్గాల మధ్య వ్యక్తిగత సాన్నిహిత్యం, స్నేహాన్ని ప్రోత్సహించడానికి, జాతీయ వృద్ధి, ఐక్యతా భావాలను అభివృద్ధి చేయడానికి, ఏకీకృతం చేయడానికి,వారిని ఒక జాతీయతగా తీర్చిదిద్దడానికి,వారిలో నైతిక ఐక్యతను ప్రభావితం చేయడానికి, ఆనిందను తొలగించడానికి మేము ప్రయత్నించాలి.మేము ఒక జాతి కాదు, కానీ జాతులు,మతాల సమ్మేళనాలు మాత్రమే.వాటితో ఏకీభవించలేదు.ఉమ్మడి జాతీయత బలమైన   స్నేహపూర్వక సంబంధాలను తీసుకురావడానికి మా ప్రయత్నం. " - రాష్ట్రపతి చిరునామా నుండి, భారత జాతీయ కాంగ్రెస్, - రహీమ్తుల్లా ఎమ్. సయాని, ఐ.ఎన్.సి సెషన్, 1896, కలకత్తా.

## మూలాలు


## వెలుపలి లంకెలు

వర్గం:1902 మరణాలు
వర్గం:1847 జననాలు
వర్గం:ముస్లిం ప్రముఖులు
వర్గం:ముస్లిం స్వాతంత్ర్య సమరయోధులు
వర్గం:ముస్లింలు
వర్గం:ముస్లిం ఉద్యమకారులు
రమాబాయి రనడే

**రమాబాయి రనడే** (జనవరి 25, 1863 - 1924) - 19వ శతాబ్దపు మొదటి మహిళా హక్కుల కార్యకర్త. అది భారతదేశంలోని మహిళలకు స్వేచ్ఛ, హక్కులు లేని సమయం. వారు ప్రధాన స్రవంతి కోసం ఎదురుచూస్తున్న సమాజం. ఆ సందర్భంలో రమాబాయి రనడే మహిళలను వారి సంకెళ్ల నుండి విముక్తి చేయడానికి కృషి చేశారు. ఆమె సామాజిక కార్యకర్త కూడా.

## ప్రారంభ జీవితం
రమాబాయి రనడే సాంగ్లీ జిల్లా, మహారాష్ట్రలోని దేవరాష్ట్రే అనే చిన్న గ్రామంలో నివసిస్తున్న కుర్లేకర్ కుటుంబంలో 25 జనవరి 1862 న జన్మించారు. ఆమె జన్మనామం యమునా కుర్లేకర్‌. 11 సంవత్సరాల వయస్సులో, ఆమె ప్రముఖ భారతీయ పండితుడు, సామాజిక సంస్కర్త అయిన జస్టిస్ మహాదేవ గోవింద రనడేను వివాహం చేసుకున్నారు. అప్పటికి రమాబాయి నిరక్షరాస్యురాలు. కానీ ఆమె భర్త "ప్రిన్స్ ఆఫ్ గ్రాడ్యుయేట్స్". ఫస్ట్ క్లాస్ ఆనర్స్‌తో బొంబాయి యూనివర్సిటీలో గ్రాడ్యుయేట్. అతను బొంబాయిలోని ఎల్ఫిన్‌స్టోన్ కళాశాలలో ఇంగ్లీష్, ఎకనామిక్స్ ప్రొఫెసర్‌గా పనిచేయడమే కాకుండా, ఓరియంటల్ ట్రాన్స్‌లేటర్‌గా, సంఘ సంస్కర్తగా కూడా పనిచేసాడు. అతను సమాజంలో నెలకొనిఉన్న అంటరానితనం, బాల్య వివాహం, సతీసహగమనం.. లాంటి సాంఘీక దూరాచారాలకు వ్యతిరేకంగా పనిచేశాడు.  అతను సర్వజానిక్ సభను చేపట్టాడు. సామాజిక అభివృద్ధి కోసం అనేక ఉద్యమాలకు నాయకత్వం వహించాడు. అతను తన ముప్పై ఏళ్ళ వయసులో మొత్తం మహారాష్ట్ర ప్రజల ప్రశంసలను అందుకున్నాడు. అతని అత్యున్నత ఆలోచన, చైతన్యవంతమైన దృష్టి, ఉద్వేగభరితమైన, నిబద్ధత కలిగిన సామాజిక నిబద్ధత రమాబాయికి బలమైన స్ఫూర్తినిచ్చాయి.

సామాజిక అసమానత యుగంలో, మహిళలు పాఠశాలకు వెళ్లడానికి, అక్షరాస్యులుగా మారడానికి అనుమతించబడలేదు. కానీ రమాబాయి రనడే వివాహం అయిన కొంతకాలానికే మహాదేవ గోవింద రనడే ప్రోత్సాహంతో చదవడం, రాయడం నేర్చుకోవడం ప్రారంభించారు. తన మాతృభాష మరాఠీతో మొదలుపెట్టి, ఇంగ్లీష్, బెంగాలీలో కూడా ప్రావీణ్యం సంపాదించారు. రమాబాయి వార్తాపత్రికలు చదివి అతనితో కరెంట్ అఫైర్స్ గురించి చర్చించే స్థాయికి ఎదిగింది. ఆమె అతనికి అంకితభావంతో ఉన్న శిష్యురాలు అయింది. నెమ్మదిగా అతని కార్యదర్శిగా మారింది. 

తన భర్త స్ఫూర్తితో మహిళల్లో బహిరంగంగా మాట్లాడేందుకు ముంబైలో హిందూ లేడీస్ సోషల్ క్లబ్ ను ప్రారంభించింది. రమాబాయి రనడే పూణేలో సేవా సదన్ సొసైటీ వ్యవస్థాపకురాలు. దానికి అధ్యక్షురాలుగా వ్యవహరించారు. రమాబాయి రనడే తన జీవితాన్ని మహిళల జీవితాలను మెరుగుపరచడానికి అంకితం చేసింది. రమాబాయి రణడే తన భర్త, ఇతర సహచరులతో కలిసి 1886లో పుణెలో బాలికల కోసం మొదటి ఉన్నత పాఠశాలను స్థాపించారు.

1882లో వితంతువు అయిన తర్వాత పండిత రమాబాయి పూణేకు వచ్చినప్పుడు, ఆమెకు రనడే దంపతులు సహాయం చేసారు. రనడే నివాసంలో ఒక క్రైస్తవ మిషనరీ మహిళ వచ్చి పండిత రమాబాయి, రమాబాయి రనడేలకు ఆంగ్ల భాషా పాఠాలు బోధించేది.

## మూలాలు


వర్గం:1862 జననాలు
వర్గం:1924 మరణాలు
వర్గం:మహారాష్ట్ర మహిళలు
కోలగట్ల వీరభద్రస్వామి

**కోలగట్ల వీరభద్రస్వామి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో విజయనగరం నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
కోలగట్ల వీరభద్రస్వామి 1961లో విజయనగరంలో జన్మించాడు. ఆయన విజయనగరంలోని ఎం.ఆర్.కాలేజీలో బీఏ పూర్తి చేశాడు.
## రాజకీయ జీవితం
కోలగట్ల వీరభద్రస్వామి 1983లో కాంగ్రెస్ పార్టీ ద్వారా రాజకీయాల్లోకి వచ్చి 1985లో కో ఆపరేటివ్ అర్బన్ బ్యాంకు డెరైక్టర్‌గా, 1987లో విజయనగరం మున్సిపల్ కౌన్సిలర్‌గా, 1988లో అర్బన్ బ్యాంకు అధ్యక్షునిగా పని చేశాడు. ఆయన 1989లో తొలిసారిగా విజయనగరం నియోజకవర్గం ఎమ్మెల్యేగా కాంగ్రెస్ తరఫున పోటీ చేసి ఓడిపోయాడు. కోలగట్ల వీరభద్రస్వామి 1994,1999లో జరిగిన ఎన్నికల్లో కాంగ్రెస్ నుండి పోటీ చేసి ఓడిపోయాడు.

కోలగట్ల వీరభద్రస్వామి 2004లో జరిగిన అసెంబ్లీ ఎన్నికల్లో స్వతంత్ర అభ్యర్థిగా పోటీ చేసి తన సమీప ప్రత్యర్థి పూసపాటి అశోక్ గజపతి రాజు పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009 ఎన్నికల్లో ఓడిపోయినా తర్వాత 2013లో కాంగ్రెస్ పార్టీ తరపున ఎమ్మెల్యే కోటాలో ఆంధ్రప్రదేశ్ శాసనమండలికి ఎమ్మెల్సీగా ఎన్నికయ్యాడు.ఆయన కాంగ్రెస్ పార్టీలో విజయనగరం పట్టణ అధ్యక్షునిగా, జిల్లా కమిటీ ప్రధాన కార్యదర్శిగా, జిల్లా కాంగ్రెస్ అధ్యక్షునిగా పని చేశాడు.

కోలగట్ల వీరభద్రస్వామి 23 ఏప్రిల్ 2014న కాంగ్రెస్ పార్టీకి, ఎమ్మెల్సీ పదవికి రాజీనామా చేశాడు.ఆయన 2014లో వైఎస్సార్ కాంగ్రెస్ పార్టీలో చేరి విజయనగరం నియోజకవర్గం వైఎస్సార్‌సీపీ అభ్యర్థిగా పోటీ చేసి ఓటమి పాలయ్యాడు. వీరభద్రస్వామి 2015లో ఎమ్మెల్యేల కోటాలో ఎమ్మెల్సీగా ఎన్నికయ్యాడు.ఆయన 2019లో జరిగిన పార్లమెంట్ ఎన్నికల్లో విజయనగరం నియోజకవర్గం నుండి ఎమ్మెల్యేగా గెలిచి, ఎమ్మెల్సీ పదవికి రాజీనామా చేశాడు.

## మూలాలు

వర్గం:విజయనగరం జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
శిరీష్ కుమార్ మెహతా

**శిరీష్ కుమార్ మెహతా** (28 డిసెంబరు 1926 - 9 సెప్టెంబరు 1942) మహరాష్ట్రకు చెందిన స్వాతంత్ర్య సమరయోధుడు.

## జననం
శిరీష్ కుమార్ మెహతా 1926, డిసెంబరు 28న మహారాష్ట్రలోని నందుర్‌బార్‌ పట్టణంలో జన్మించాడు.

## ఉద్యమం
1942లో బ్రిటిష్ వారికి వ్యతిరేకంగా మహాత్మా గాంధీ క్విట్ ఇండియా ఉద్యమాన్ని ప్రారంభించాడు. నందుర్‌బార్‌ పట్టణంలో ప్రభుత్వానికి వ్యతిరేకంగా జరిగిన నిరసన ప్రదర్శనలకు శిరీష్‌ కుమార్ నాయకత్వం వహించాడు.

## మరణం
1942, సెప్టెంబరు 9న శిరీష్ కుమార్ నాయకత్వంలో నిరసన ర్యాలీ నిర్వహిస్తున్నారు. ఆ విషయం తెలుసుకున్న పోలీసులు మంగళ్ బజార్ ప్రాంతంలో బారికేడ్లను ఏర్పాటు చేశారు. ఆ ప్రాంతానికి నిరసన ర్యాలీ చేరుకోగానే పోలీసులు నిరసనకారులపై లాఠీ ఛార్జ్ చేశారు. చేతిలో భారత జాతీయ జెండాతో, 'వందేమాతరం' నినాదంతో శిరీష్‌ కుమార్‌ ముందుకు కదిలాడు. అతనితోపాటు అనేకమంది నిరసనకారులు పోలీసులకు ఎదురెళ్ళారు. దాంతో పోలీసులు కాల్పులు జరుపగా శిరీష్‌ కుమార్ అక్కడికక్కడే మరణించాడు. అతనితోపాటు ధన్సుఖ్‌లాల్ వాని, ఘనశ్యామ్ దాస్, శశిధర్ కేత్కర్, లాల్దాస్ కూడా మరణించారు.

## ఇవి కూడా చూడండి

* శివ ప్రసాద్ గుప్తా
* శోభన రనాడే

## మూలాలు

వర్గం:1926 జననాలు
వర్గం:1942 మరణాలు
వర్గం:మహారాష్ట్ర స్వాతంత్ర్య సమర యోధులు
వర్గం:గాంధేయవాదులు
వర్గం:మహారాష్ట్ర వ్యక్తులు
చేత్‌రామ్ జాతవ్

**చేత్‌రామ్ జాతవ్** 1857 భారత స్వాతంత్ర్య యుద్ధంలో పాల్గొన్న స్వాతంత్ర్య సమరయోధుడు. అతను 1857 మే 26 న వాయవ్య ప్రావిన్సుల (ఇప్పుడు ఉత్తర ప్రదేశ్ ) లోని ఎటా జిల్లా, సోరో ప్రాంతంలో తిరుగుబాటులో చేరాడు. కంపెనీ వారు అతడిని చెట్టుకు కట్టేసి కాల్చి చంపారు.

## జీవితం
ప్రజల్లో ఉన్న మౌఖిక కథల ప్రకారం, ఒకరోజు వీపుపై సింహాన్ని మోసుకుపోతున్న వ్యక్తిని పాటియాలా మహారాజా చూశాడు. ఆ వ్యక్తి ఆ సింహాన్ని ఆయుధం లేకుండా చంపినట్లుగా రాజుకు తెలిసింది. రాజు అతన్ని తన సైన్యంలో చేరమని అడిగిన మీదట అతను సైన్యంలో చేరాడు. ఆ వ్యక్తి పేరే చేత్‌రామ్ జాతవ్. ఈస్టిండియా కంపెనీ వారు ప్రజలను వేధించడం చూసి, చేత్‌రామ్ వారితో పోరాడాడు. కంపెనీ వారు అతడిని అరెస్టు చేసి చెట్టుకు కట్టేశారు.  జాతవ్ మరణ పరిస్థితులను అలహాబాద్‌లోని జిబి పంత్ ఇనిస్టిట్యూట్ ఆఫ్ సోషల్ సైన్సెస్ కు చెందిన సబాల్టర్న్ చరిత్రకారుడు బద్రి నారాయణ్ తివారీ వెలికితీసాడు. కానీ చరిత్ర అతన్ని మరచి పోయినట్లు కనిపిస్తోంది. ఇతర వనరులు కూడా తివారీ పరిశోధననే పునరుద్ఘాటించాయి. 1990 లో డిసి దినకర్ రాసిన రచన *స్వతంత్రతా సంగ్రామ్ మే అచ్చుతోన్ కా యోగ్దాన్* నుండి ఈ పరిశోధకులు సమాచారం తీసుకున్నారు.

## ప్రజాబాహుళ్య సంస్కృతిలో
1857 తిరుగుబాటులో పోరాడి మరణించిన జాతవ్‌ను మరికొందరినీ బహుజన్ సమాజ్ పార్టీ, దళిత వీరత్వానికి చిహ్నాలుగా స్వీకరించింది. తివారీ ప్రకారం, దళిత మేధావులు, స్థానిక నాయకులు, చరిత్రలు, పురాణాలు, ఇతిహాసాలను ఉపయోగించి అట్టడుగు దళితులను సమీకరించడానికి ప్రయత్నిస్తున్న బిఎస్‌పికి 1857 లో తిరుగుబాటులో పాల్గొన్న ఉత్తర ప్రదేశ్ ప్రాంతాల మౌఖిక చరిత్రలో అనేక వనరులు కనిపించాయి. ఈ హీరోల కథలను తిరిగి తిరిగి చెప్పడం, స్మారక చిహ్నాలను నిర్మించడం, ప్రజల మనస్సులో వారి జ్ఞాపకాలను ప్రతిష్ఠించడానికి వారి కథలపై ఆధారపడి పదేపదే వేడుకలు నిర్వహించడం వగైరాలు ఆ పార్టీ రాజకీయ వ్యూహం. జాతి నిర్మాణంలో దళితులు గణనీయమైన పాత్ర పోషించారనే విధంగా ఈ కథలను వివరించేవారు.
## మూలాలు


వర్గం:Articles with hCards
వర్గం:CS1 errors: missing periodical
వర్గం:ఉత్తర ప్రదేశ్ స్వాతంత్ర్య సమర యోధులు
వర్గం:1857 మొదటి భారత స్వాతంత్ర్య యుద్ధంలో పాల్గొన్న యోధులు
వర్గం:భారత స్వాతంత్ర్య సమర విప్లవ యోధులు
సురేష్ కొండేటి

**సురేష్‌ కొండేటి** తెలుగు సినిమా జర్నలిస్ట్, డిస్ట్రిబ్యూటర్, నిర్మాత, నటుడు. ఆయన 2002లో  సినీ వార పత్రికను స్థాపించాడు. సురేష్‌ కొండేటి మా ఎన్నికలు 2021లో ప్రకాష్ రాజ్ ప్యానల్ లో ఎగ్జిక్యూటివ్‌ కమిటీ మెంబర్‌గా పోటీ చేశాడు.
## జననం
సురేష్‌ కొండేటి అక్టోబర్ 6న 1973 లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, పోడూరు మండలం, వేడంగిపాలెం గ్రామంలో జన్మించాడు.

## వృత్తి జీవితం
సురేష్ కొండేటి వార్త దినపత్రికలో సినిమా జర్నలిస్టుగా తన జీవితాన్ని ప్రారంభించి పలు వార్తా పత్రికల్లో పని చేశాడు. ఆయన 2002లో సంతోషం సినీ వార పత్రికను స్థాపించాడు.

## సినీ జీవితం
సురేష్ కొండేటి 1992లో సినీ రంగంలోకి అడుగు పెట్టాడు. ఆయన 1995లో రాంబంటు సినిమాలో నటుడిగా,  తరువాత మహేశ్వరీ ఫిలిమ్స్ పేరుతో డిస్ట్రిబ్యూషన్, ఎస్‌కె పిక్చర్ పేరుతో డిస్ట్రిబ్యూటర్‌గా, నిర్మాతగా వ్యవహరించాడు. ఆయన ఫిల్మ్ క్రిటిక్స్ అసోసియేషన్ (ఎఫ్.సి.ఎ)  అధ్యక్షుడిగా ఉన్నాడు.
; నిర్మాతగా 

#ప్రేమిస్తే
#జర్నీ
#పిజ్జా 
#శంభో శంకర
#డా. సలీమ్‌
#లీసా
#మహేష్ (2013) 
#ప్రేమించాలి (2014)
#మెట్రో (2017)
#జనతా హోటల్‌ (2018)
#లవ్ ఇన్ షాపింగ్ మాల్
#క్రేజీ 
#ప్రేమలో పడితే 
#రేణిగుంట 
#రైడ్ 

;నటుడిగా
#రాంబంటు (1995)
#దేవినేని 
#మిస్టర్ ప్రెగ్నెంట్
# రుద్రాక్షపురం 3 కి.మీ
#దళారి
# ఎర్రచీర - ది బిగినింగ్ (2026)
## ఇవీ చూడండి

* సంతోషం ఫిల్మ్ అవార్డ్స్

## మూలాలు

వర్గం:తెలుగు సినిమా నటులు
వర్గం:తెలుగు సినిమా నిర్మాతలు
వర్గం:తెలుగు సినిమా పంపిణీదారులు
లక్ష్మణ్ రుదావత్

**లక్ష్మణ్ రుదావత్** తెలంగాణ రాష్ట్రానికి చెందిన నర్స్, సామజిక కార్యకర్త. ఆయన నర్సింగ్‌ ఆఫీసర్స్‌ అసోసిషియేషన్‌ వ్యవస్థాపకుల్లో ఒకడు.

## జననం, విద్యాభాస్యం
లక్ష్మణ్ రుదావత్ 10 మే 1990లో నీల్య‌ రుదావత్, సాలి దంపతులకు తెలంగాణ రాష్ట్రం , నాగర్‌కర్నూల్ జిల్లా  , పదర మండలం , ఇప్పలపల్లి గ్రామంలో జన్మించాడు. ఆయన  ఇప్పలపల్లిలోని ప్రభుత్వ ప్రాథమిక పాఠశాలలో రెండవ తరగతి వరకు చదివాడు. లక్ష్మణ్ హైదరాబాద్ మల్లాపూర్ లోని ఝాన్సీ ఉన్నత పాఠశాలలో మూడవ తరగతి  నుండి  పదవ తరగతి వరకు, రత్న జూనియర్ కాలేజీ, ఈసీఐఎల్  లో ఇంటర్మీడియట్ పూర్తి చేసి మాసబ్  ట్యాంక్ లోని మహావీర్  స్కూల్ ఆఫ్ నర్సింగ్ లో  2011లో నర్సింగ్ కోర్స్ పూర్తి చేశాడు.

## వృత్తి జీవితం
లక్ష్మణ్ నర్సింగ్ కోర్స్ పూర్తయ్యాక ఓ ప్రైవేట్ హాస్పిటల్ లో  రెండేండ్లు జనరల్ వార్డులో  పని చేశాడు.ఆయన తరువాత ఓ కార్పొరేట్  హాస్పిటల్ లో చేఆర్థోపెడిక్ స్కర్బ్ నర్స్ గా పని చేస్తున్నాడు.

## నర్సింగ్ ఆఫీసర్స్ అసోసియేషన్
లక్ష్మణ్ రుదావత్ నర్స్ గా పని చేస్తూనే ఓ స్వచ్ఛంద సంస్థలో సభ్యుడిగా ఉంటూ మారుమూల గ్రామాలు, తండాలు, గిరిజన గూడాల్లో తిరిగి ఎయిడ్స్ వ్యాధి పై అవగాహన కార్యక్రమాలు నిర్వహించాడు. ఆయన నర్స్‌గా పని చేస్తూ నర్సింగ్ వృత్తిపై ఆసుపత్రి యాజమాన్యాలు చూస్తున్న చిన్నచూపుపై తమ హక్కులకై పోరాడాలని నిశ్చయించుకొని తన సహా ఉద్యోగులతో కలిసి నర్సింగ్  ఆఫీసర్స్  అసోసియేషన్  ఏర్పాటులో కీలకంగా పని చేశాడు. నర్సింగ్ అసోసియేషన్‌ ఏర్పాటు చేసిన తరువాత జెండర్‌తో సంబంధ లేకుండా సమాన ఉద్యోగం, రాష్ట్రంలో నర్సింగ్  డైరెక్టరేట్ స్థాపించాలని, ఉన్నత విద్య కు అవకాశాలు కలిపించాలని, ప్రభుత్వ ఆస్పత్రుల్లో పనిచేస్తున్నవారికి కనీస హక్కులపై, సినిమాల్లో నర్స్‌లను చూపించే తీరుపై, సుప్రీంకోర్టు ఉత్తర్వులు, కేంద్ర ప్రభుత్వ ఆదేశాల ప్రకారం ప్రయివేట్  ఆసుపత్రిలో పనిచేసే స్టాఫ్‌ నర్సులకు కనీస వేతనలు ఇవ్వాలని అనేక ఉద్యమాలు చేశాడు. 

నర్సింగ్‌ ఆఫీసర్స్‌ అసోసిషియేషన్‌ ఆధ్వర్యంలో ప్రపంచ నర్సుల దినోత్సవం రోజు వారిని ప్రోత్సాహంగా రాష్ట్ర స్థాయి అవార్డులను అందజేస్తున్నారు.
నర్సింగ్ రంగంలో అతను చేస్తున్న సేవలకు గాను ఇండోనేషియాలోని బాలిలో 2020 మార్చి 20, 21 తేదీల్లో జరిగిన రెండో ఆసియా పసిఫిక్ సదస్సుకు లక్ష్మణ్  ఆహ్వానం అందుకున్నాడు.లక్ష్మణ్ నర్సింగ్  ఆఫీసర్స్  అసోసిషియేషన్  లో వ్యవస్థాపకుడిగా ఉన్న ఆయన కన్వీనర్ గా, ప్రధాన కార్యదర్శిగా వివిధ హోదాల్లో పని చేశాడు. ఆయన నర్సుల సమస్యల పరిష్కారానికి చేస్తున్న కృషికిగాను మెగా లెజెండరీ 2019 అవార్డును అందుకున్నాడు.

## మూలాలు

వర్గం:1990 జననాలు
వర్గం:నాగర్‌కర్నూల్ జిల్లా వ్యక్తులు
చెంపిల్ అరయన్

**చెంపిల్ తైలంపరంబిల్ అనంత పద్మనాభన్ వలియ అరయన్ కన్‌కుమారన్,** ట్రావెన్కోర్ రాజైన అవిట్టం తిరునాళ్ బలరామ వర్మ నావికా దళంలో అడ్మిరల్. **చెంపిల్ అరయన్** గా సుపరిచితుడు. అతను కేరళ రాష్ట్రం, కొట్టాయంలో వైకోమ్ సమీపంలోని చెంపూలో పుట్టాడు.

చెంపిల్ అరయన్ 1809 లో వేలు తంపి దలావా నాయకత్వంలో ట్రావెన్‌కోర్ యుద్ధంలో పాల్గొన్నాడు. ఇతర విషయాలతోపాటు అతను అప్పటి కంపెనీ రెసిడెంటు కోలిన్ మెకాలే నివాసమైన బోల్‌ఘాటీ ప్యాలెస్‌పై జరిగిన దాడికి నేతృత్వం వహించాడు. రెసిడెంటు ఒక సొరంగం గుండా తప్పించుకుని చిన్న పడవలో పారిపోయి, తృటిలో ప్రాణాలతో తప్పించుకున్నాడు. తరువాత అరయన్ పట్టుబడ్డాడు. విమోచన కోసం డబ్బు చెల్లించిన తర్వాత విడుదలయ్యాడు; అతను కంపెనీ దళాలకు వ్యతిరేకంగా జరిగిన యుద్ధంలో మరణించాడు.

చెంపిల్ అరయన్ "ఓడి వల్లం" అనే పేరున్న సాంప్రదాయిక కేరళ పడవను ఉపయోగించి చేసిన నౌకాదళ దాడులకు ప్రసిద్ధి చెందాడు. తైలంపరంపిల్ హౌస్ అనే పేరున్న చెంపిల్ అరయన్ పూర్వీకుల ఇల్లు (నాలుకెట్టు అని మలయాళంలో అంటారు) చెంచులో ఉంది. నాలుకెట్టు, అరయన్‌ ఉపయోగించిన పాత కళాకృతులన్నింటినీ అతని ఖడ్గం, రాతి విగ్రహంతో సహా కుటుంబ సభ్యులు భద్రపరిచారు. చెంపిల్ అరయన్ పూర్వీకుల ఇంటి పక్కనే అతని సమాధి ఉంది.
వర్గం:కేరళ స్వాతంత్ర్య సమర యోధులు
వర్గం:భారత స్వాతంత్ర్య సమర విప్లవ యోధులు
అరవింద్ త్రివేది

**అరవింద్ త్రివేది** భారతదేశానికి చెందిన సినిమా నటుడు, రాజకీయ నాయకుడు. ఆయన 1987లో రామానంద్ సాగర్ 'రామాయణం'లో రావణుడి పాత్ర పోషించి ప్రేక్షకాదరణ అందుకున్నాడు. ఆయన 1991లో భారతీయ జనతా పార్టీ నుండి గుజరాత్‌లోని సబర్కథ స్థానం నుండి ఎంపీగా పోటీ చేసి గెలిచాడు.  అరవింద్ త్రివేది 2002 లో సెంట్రల్ బోర్డ్ ఆఫ్ ఫిల్మ్ సర్టిఫికేషన్ యాక్టింగ్ ఛైర్మన్‌గా పని చేశాడు.

## టెలివిజన్

1976లో  వచ్చిన విర్ మంగ్దావలో చిత్రంలో కూడా అరవింద్ త్రివేది నటించారు**.**

## మరణం
అరవింద్ త్రివేది 6 అక్టోబర్ 2021న ముంబై, కాండివాలిలోని తన నివాసంలో గుండెపోటుతో మరణించాడు.
## మూలాలు

వర్గం:1938 జననాలు
దేశబంధు గుప్త

**రతీ రామ్ దేశబంధు గుప్తా**, ( 1901 జూన్ 14- 1951 21 నవంబరు 21) **లాలా దేశబంధు గుప్తా**గా ప్రసిద్ధి. ఇతను భారతీయ స్వాతంత్ర్య సమరయోధుడు, శాసనసభ్యుడు, పాత్రికేయుడు. హర్యానా రాష్ట్రంలోని పానిపట్‌లో షాదిరామ్, రాజారాణి గుప్తా దంపతులకులకు జన్మించాడు.

పత్రికా స్వేచ్ఛను కాపాడటానికి, ఢిల్లీ అసెంబ్లీ హోదా కోసం వాదించడానికి అతను విస్తృతంగా పనిచేశాడు. పంజాబ్, హర్యానాను వేరు చేయాలని కూడా అతను వాదించాడు.
## జననం
దేశబంధు గుప్తా హర్యానా రాష్ట్రంలోని పానిపట్లో గల బడి పహాడ్ ప్రాంతంలో రతీ రామ్ గుప్తాగా జన్మించాడు. అతని తండ్రి షదిరామ్. ఇతడు ఉర్దూ భాషలో పండితుడు.
## వివాహం, కుటుంబం
అతను 19 ఏళ్ల వయస్సులో, 17 ఏళ్ల సోనా దేవిని వివాహం చేసుకున్నాడు. అతనికి విశ్వబంధు గుప్త, ప్రేంబంధు గుప్త, రమేష్ గుప్త, సతీష్ గుప్త అనే నలుగురు కుమారులు ఉన్నారు.
## విద్య, స్వాతంత్ర్యోద్యమం
రతీ రామ్ గుప్తా పానిపట్ లోని ఒక మదరసాలో తన ప్రాథమిక విద్యను పూర్తి చేశాడు, ఆపై సెయింట్ స్టీఫెన్స్ కాలేజీలో చదువుకున్నాడు. ఈ సమయంలోనే జలియన్‌వాలా బాగ్ మారణకాండ వంటి సంఘటనలు జరిగాయి. ఈ ఘటన యువకుడైన రతీ రామ్‌పై తీవ్ర ప్రభావం చూపింది. దీని ద్వారా భారతదేశంలో బ్రిటిష్ పాలనకు వ్యతిరేకంగా స్వాతంత్ర్య పోరాటంలో మరింత ప్రత్యక్ష పాత్ర పోషించడానికి దేశబంధు గుప్తా ప్రేరణ పొందాడు. అతను సెయింట్ స్టీఫెన్స్ కళాశాల నుండి వైదొలగాలని కోరుతూ కళాశాల ప్రిన్సిపాల్ శ్రీ ఎస్ కె రుద్రకు నోటీసు ఇచ్చాడు. ఎస్ కె రుద్ర సానుభూతితో దీనిని అంగీకరించి, స్వాతంత్ర్య పోరాటంలో పాల్గొనడానికి తన నిర్ణయాన్ని తెలిపాడు. యువకుడైన రతీ రామ్‌ని స్వాతంత్ర్యోద్యమం వైపు ప్రోత్సహించాడు. స్వాతంత్ర్య ఉద్యమంలో, అతను లాలా లజపతిరాయ్, స్వామి శ్రద్ధానంద్ లతో అవినాభావ సంబంధాన్ని కలిగి ఉన్నాడు. అతను లాలా లజపతిరాయ్ విశ్వాసపాత్రుడు.
## రాజకీయ కార్యకలాపాలు
దేశబంధు గుప్తా రాజకీయ కార్యక్రమాలలో చురుకుగా పాల్గొనడం అనేది భారత స్వాతంత్ర్య పోరాటంలో చేరటానికి గల ప్రధాన కారణం. స్వాతంత్ర్య పోరాటంలో చురుకుగా పాల్గొన్న ఫలితంగా అనేక సందర్భాల్లో అతను రాజకీయ ఖైదు అనుభవించాడు. అతను మొదట 19 సంవత్సరాల వయస్సులో జైలు శిక్ష అనుభవించాడు.
## హర్యానా, పంజాబ్ ల విభజన
అతను 1927లో జైలు నుండి విడుదలైన తర్వాత హర్యానా, పంజాబ్‌ల విభజన కోసం ప్రచారం చేశాడు. ఇందులో రణబీర్ హుడా వంటి నాయకులు కూడా పాల్గొన్నారు.
## మరణం
స్వాతంత్ర్య పోరాటంలో, రాజకీయ కార్యకలాపాల్లో ఎంతో చురుగ్గా పాల్గొన్న రతీ రామ్ దేశబంధు గుప్తా 1951 21 నవంబరు 21 న కలకత్తాకు దగ్గరలో విమాన ప్రమాదం వల్ల మరణించాడు.

## మూలాలు


వర్గం:భారత స్వాతంత్ర్య సమర యోధులు
వర్గం:భారత తపాలా బిళ్ళపై ఉన్న ప్రముఖులు
వర్గం:పాత్రికేయులు
వర్గం:హర్యానా రాజకీయ నాయకులు
వర్గం:హర్యానా వ్యక్తులు
వర్గం:ఉర్దూ పండితులు
వర్గం:విమాన ప్రమాదాల్లో మరణించినవారు
బన్వారిలాల్ పురోహిత్

బన్వరీలాల్ పురోహిత్ (జననం 1940 ఏప్రిల్ 16)  ఒక భారతీయ రాజకీయ నాయకుడు. అతను భారతదేశం లోని  పంజాబ్, తమిళనాడు, అసోం రాష్ట్రాల గవర్నరుగా పనిచేసాడు. చండీగఢ్ రాష్ట్ర అడ్మినిస్ట్రేటరుగా 2021 సెప్టెంబరు  నుండి 2024 జులై వరకు పనిచేసాడు. అతను భారతీయ జనతా పార్టీ సభ్యుడు. నాగ్‌పూర్ లోక్‌సభ నియోజకవర్గం నుండి మూడు సార్లు పార్లమెంటు సభ్యుడుగా ప్రాతినిద్యం వహించాడు, రెండుసార్లు భారత జాతీయ కాంగ్రెస్ సభ్యునిగా, ఒకసారి బిజెపి సభ్యునిగా ఉన్నారు. 

## రాజకీయ జీవితం
ఇందిరాగాంధీ కాంగ్రెస్ పార్టీని విభజించి, కాంగ్రెస్ (ఇందిర) ను స్థాపించిన తరువాత, పురోహిత్ 1978 లో నాగపూర్ తూర్పు నియోజకవర్గం నుండి ఎమ్మెల్యేగా పోటీ చేసి గెలిచాడు. 

లాల్ 1984 లో కాంగ్రెస్ పార్టీ సభ్యుడిగా 8 వ లోక్‌సభకు ఎన్నికయ్యాడు.  ఆ తరువాత 1989లో మళ్ళి ఇంకోసారి ఎన్నికయ్యాడు. 

అయోధ్య రామమందిరం ఉద్యమం జరిగే సమయంలో  లాల్  భారతీయ జనతా పార్టీ లో చేరాడు, 1991 లో బీజేపీ తరఫున ఎమ్యెల్యేగా  పోటీ చేసి,తన సమీప ప్రత్యర్థి భారత జాతీయ కాంగ్రెస్‌కు చెందిన దత్తా మేఘే చేతిలో ఓడిపోయాడు. 1996 లో, అతను బిజెపి అభ్యర్థిగా 11 వ లోక్‌సభకు ఎన్నికయ్యాడు. 

1999 లో, ప్రమోద్ మహాజన్‌తో తీవ్రమైన విభేదాలు తలెత్తడంతో భారతీయ జనతా పార్టీని వదిలి  ఇండియన్ నేషనల్ కాంగ్రెస్‌లో చేరాడు. 1999 లో రామ్‌టెక్ నుంచి లోక్‌సభ ఎన్నికల్లో పోటీ చేసినప్పటికీ విజయం సాధించలేకపోయాడు.

## ప్రారంభ జీవితం
లాల్ తండ్రి పేరు భగవాన్దాస్ పురోహిత్. లాల్  పుష్పా దేవి పురోహిత్‌ను వివాహం చేసుకున్నాడు, వీరికి ముగ్గురు సంతానం. ఇద్దరు కుమారులు రాజేంద్ర పురోహిత్, రాకేష్ పురోహిత్, కుమార్తె మీనా పురోహిత్ జోషి. ఆయన పెద్ద మనవరాలు, అర్చన పురోహిత్ అగర్వాల్ ప్రస్తుతం హైదరాబాద్‌లోని ఈయంత్ర ఇండస్ట్రీస్ సీఈఓగా ఉంది. లాల్ భవన్స్ భగవాన్దాస్ పురోహిత్ విద్యా మందిర్ నాగపూర్ ఛైర్మన్గా ఉన్నాడు, 1938 లో దివంగత కనైయాలాల్ మణెక్లాల్ మున్షి స్థాపించిన భారతీయ విద్యా భవన్ పాఠశాలలకు కూడా లాల్ ఛైర్మెన్ గా ఉన్నాడు. 

## మూలాలు

వర్గం:తమిళనాడు గవర్నర్లు
వర్గం:1939 జననాలు
వర్గం:జీవిస్తున్న ప్రజలు
వర్గం:11వ లోక్‌సభ సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:9వ లోక్‌సభ సభ్యులు
వర్గం:8వ లోక్‌సభ సభ్యులు
వర్గం:అసోం గవర్నర్లు
మెట్రో (సినిమా)

**మెట్రో** 2017లో విడుదలైన తెలుగు సినిమా. తమిళంలో 2016లో మెట్రో పేరుతో విడుదలైన ఈ సినిమాను తెలుగులో మెట్రో పేరుతోనే సురేష్ కొండేటి సమర్పణలో ఆర్ 4 ఎంటర్‌టైన్‌మెంట్స్ బ్యానర్ పై ర‌జ‌ని రామ్ నిర్మించాడు. శిరీష్, బాబీ సింహా, నిశాంత్, మాయ ప్రధాన పాత్రల్లో నటించగా,  గీతామాధురి అతిథి పాత్రలో నటించిన ఈ సినిమాకు ఆనంద కృష్ణన్ దర్శకత్వం వహించగా మార్చి 17, 2017న విడుదలైంది.

## కథ
ఆది(శిరీష్) మధ్యతరగతి కుటుంబానికి చెందిన అబ్బాయి. అతని తన తమ్ముడు మధు(సత్య) సులభంగా డబ్బులు సంపాదించడం కోసం మరో ఐదుగురు కుర్రాళ్లతో కలిసి చైన్ స్నాచింగ్‌ లు చేస్తుంటాడు. అలా తప్పుదారిలోకి అడుగుపెట్టిన మధు జీవితం చివరకు ఏమైంది ? మధు కారణంగా ఆది జీవితం ఎలాంటి మలుపు తిరిగింది అనేది మిగతా సినిమా కథ.

## నటీనటులు
*శిరీష్ 
*బాబీ సింహా  
*నిశాంత్  
*మాయ 
*గీతామాధురి - అతిథి పాత్ర
## సాంకేతిక నిపుణులు
*బ్యానర్:  ఆర్ 4 ఎంటర్‌టైన్‌మెంట్స్
*నిర్మాత:  ర‌జ‌ని రామ్ , సురేష్ కొండేటి 
*కథ, స్క్రీన్‌ప్లే , దర్శకత్వం:  ఆనంద కృష్ణన్
*సంగీతం: 	జాన్
*సినిమాటోగ్రఫీ:	ఎన్.ఎస్. ఉతాయ్ కుమార్

## మూలాలు

వర్గం:2017 తెలుగు సినిమాలు
వర్గం:2017 సినిమాలు
సోనీ సబ్

**సోనీ సబ్** , గతంలో **సబ్ టీవీ** , సోనీ పిక్చర్స్ నెట్‌వర్క్ యాజమాన్యంలోని భారతీయ కామెడీ పే టెలివిజన్ ఛానెల్ .

## చరిత్ర
సోనీ సబ్ ని సబ్ టీవీ గా గౌతమ్ అధికారి, మార్కండ్ అధికారి వారి సంస్థ శ్రీ అధికారి బ్రదర్స్ (23 ఎక్రోనిం) కింద 23 ఏప్రిల్ 1999 న ప్రారంభించారు. మొదట దీనిని హిందీ భాషలో హాస్య ఛానల్‌గా ప్రారంభించారు. సోనీ పిక్చర్స్ నెట్‌వర్క్స్ సబ్ టీవీ ని  2005 మార్చిలో స్వాధీనం చేసుకుంది దీనిని సోనీ సబ్ గా రీబ్రాండ్ చేసింది, సాధారణ వినోదంపై కొత్త దృష్టి పెట్టారు  చివరికి అది ఒక యువ ఛానెల్‌గా మారింది. 2008 లో, సోనీ సబ్ తన విజ్ఞప్తిని హిందీ-భాషా జనరలిస్ట్ నెట్‌వర్క్‌గా మార్చింది. ఛానెల్ హై-డెఫినిషన్ ఫీడ్ 5 సెప్టెంబర్ 2016 న ప్రారంభించబడింది. 

1999 లో ఛానెల్ ప్రారంభించినప్పుడు యెస్ బాస్ సబ్ టీవీ ఫ్లాగ్‌షిప్ షో. ఈ షో కారణంగా ఛానెల్‌కు అధిక రేటింగ్‌లు వచ్చాయి. ఛానెల్‌లో సుదీర్ఘంగా నడుస్తున్న షోలలో యెస్ బాస్ ఒకటి. యెస్ బాస్ తర్వాత , తారక్ మెహతా కా ఊల్తా చష్మా 2008 నుండి ప్రసారమవుతున్న సుదీర్ఘకాలం, దాని ప్రధాన ప్రదర్శనగా మారింది. 

## ఇవి కూడా చూడండి

* తారక్ మెహతా

## మూలాలు

## భాహ్య లంకెలు
* Official website

వర్గం:టెలివిజన్ ఛానెళ్ళు
ప్రేమించాలి

**ప్రేమించాలి** 2014లో విడుదలైన తెలుగు సినిమా. తమిళంలో 2013లో ఆదలాల్ కాదల్ సెయ్వీర్ పేరుతో విడుదలైన ఈ సినిమాను తెలుగులో ప్రేమించాలి పేరుతో ఎస్.కె. పిక్చర్స్ బ్యానర్ పై సురేష్ కొండేటి నిర్మించాడు. సంతోష్, మనీషా యాదవ్ ప్రధాన పాత్రల్లో నటించిన ఈ సినిమాకు సుశీంద్రన్ దర్శకత్వం వహించగా 2014 ఫిబ్రవరి 27న విడుదలైంది.

## కథ
కార్తీక్ ( సంతోష్ రమేష్), శ్వేత (మనీషా యాదవ్) ఒకే కాలేజ్ లో ఇంజినీరింగ్ చదువుకుంటూ ఉంటారు. కార్తీక్ ఫ్రెండ్స్ సహాయంతో శ్వేతతో పరిచయం పెంచుకుంటాడు. కార్తీక్ ను స్నేహితుడిగానే చూసిన శ్వేత మెల్లగా వారి మధ్యన ఉన్న స్నేహం కాస్త ప్రేమగా మారుతుంది. అలా ఒకరోజు శ్వేతా, కార్తీక్ విహారానికి అని వేరే ఊరుకు వెళ్లిన వాళ్లిదరు అక్కడ శారీరకంగా దగ్గరవుతారు దీని మూలాన శ్వేత గర్భవతి అవుతుంది. ఈ విషయం ఇంట్లో తెలియకుండా దాచిపెట్టాలని ఎంత ప్రయత్నించినా ఇంట్లో పెద్దలకు తెలియడంతో కార్తీక్, శ్వేత ఎదుర్కున్న పరిణామాలు ఏంటి ? ఇంట్లో పెద్దలు వారి ప్రేమను అంగీకరించారా ? లేదా ? అనేదే మిగతా సినిమా కథ.

## నటీనటులు
*సంతోష్ - కార్తీక్
*మనీషా యాదవ్ - శ్వేత 
* పూర్ణిమ జయరామ్ - కార్తీక్ తల్లి 
* రామనాథ్ షెట్టీ - కార్తీక్ తండ్రి 
*జయప్రకాశ్ -శ్వేత తండ్రి 
* తులసి - శ్వేత తల్లి 
* జై - కార్తీక్ జై 
## సాంకేతిక నిపుణులు
*బ్యానర్: ఎస్.కె. పిక్చర్స్
*నిర్మాత: సురేష్ కొండేటి 
*కథ, స్క్రీన్‌ప్లే, దర్శకత్వం: సుశీంద్రన్ 
*సంగీతం: యువన్‌శంకర్ రాజా
*సినిమాటోగ్రఫీ: సూర్య వి.ఆర్
*ఎడిటర్: ఆంటోని 
*సహనిర్మాత: సమన్యరెడ్డి
*పాటలు: పులగం చిన్నారాయణ, భాస్కరభట్ల
## మూలాలు

వర్గం:2014 తెలుగు సినిమాలు
వర్గం:2014 సినిమాలు
జనతా హోటల్

**జనతా హోటల్‌** 2018లో విడుదలైన తెలుగు సినిమా. మలయాళంలో 2012లో ఉస్తాద్ హోటల్ పేరుతో విడుదలైన ఈ సినిమాను తెలుగులో జనతా హోటల్‌ పేరుతో ఎస్.కె. పిక్చర్స్ బ్యానర్ పై సురేష్ కొండేటి నిర్మించాడు. దుల్కర్ సల్మాన్, నిత్యామీనన్‌  హీరో హీరోయిన్లుగా నటించిన ఈ సినిమాకు అన్వర్ రషీద్ దర్శకత్వం వహించగా సెప్టెంబర్ 14, 2018న విడుదలైంది. 
## కథ
ఫైజల్ (దుల్కర్ సల్మాన్) సంపన్న కుటుంబానికి చెందిన అబ్బాయి, అతనికి చెఫ్ కావాలని ఆశ. స్విట్జర్లాండ్‌ వెళ్లి హోటల్ మేనేజ్మెంట్ కోర్సు చేస్తున్నాని తండ్రికి అబద్దం చెప్పి చెఫ్ కోర్స్ చేసి ఇండియా వస్తాడు. తన సొంత ఊరు వెళతాడు. అక్కడ తన తాత నడుపుతున్న హోటల్‌కి వెళతాడు. ఆ హోటల్ కథ ఏంటి ? చెఫ్ కావాలనుకునే ఫైజల్ ఆ హోటల్ యజమానిగా బాధ్యతలు చేపడతాడా ? విదేశాలు తిరిగి వెళ్లిపోతాడా? అనుకోకుండా పరిచయమైన షహానా (నిత్యామీనన్) కారణంగా ఫైజల్ జీవితం ఎలాంటి మలుపు తిరుగుతుంది? అనేదే మిగతా సినిమా కథ.

## నటీనటులు

* దుల్కర్ సల్మాన్  
*నిత్యామీనన్‌
*జగపతి బాబు 
*తిలకన్  
*సిద్దిఖ్ 
*అసిమ్ జమాల్
*ప్రవీణ 
* జిష్ణు రాఘవన్
*లేనా
*మేఘ్న నాయర్
*మైథిలి 
*సీజ్ రోజ్  
*డోమెనిక  
*భగత్ మ్యానుల్
*ప్రయాగ మార్టిన్

## సాంకేతిక నిపుణులు
*బ్యానర్: ఎస్.కె. పిక్చర్స్  
*నిర్మాత:  సురేష్ కొండేటి 
*కథ, స్క్రీన్‌ప్లే , దర్శకత్వం:  అన్వర్ రషీద్
*సంగీతం: గోపీ సుందర్
*సినిమాటోగ్రఫీ: ఎస్.లోకనాథన్
*మాటలు: సాహితి

## మూలాలు

వర్గం:2018 తెలుగు సినిమాలు
ఎన్.పి. నాయర్

**ఎన్.పి. నాయర్** (10 డిసెంబర్ 1913 - 23 జనవరి 2011) గా ప్రసిద్ధి చెందిన **ఎన్. పరమేశ్వరన్ నాయర్** ఒక భారతీయ స్వాతంత్ర్య సమరయోధుడు, కొల్లం కు చెందిన రచయిత. 

## ప్రారంభ జీవితం
నాయర్ 1913 డిసెంబరు 10న కొల్లంలో ఎస్.నారాయణ పిళ్ళై , దేవి నంజెలి అమ్మ దంపతులకు జన్మించాడు.  అతను అంచలమూద్ పబ్లిక్ స్కూల్ , కొల్లం బాయ్స్ ఉన్నత పాఠశాల నుండి పాఠశాల విద్య పూర్తి చేశాడు. ఇంటర్మీడియట్  తరువాత, అతను ట్రావెన్కోర్ సైన్స్ కళాశాల నుండి 1934 లో కెమిస్ట్రీలో బి.ఎ. తీసుకున్నాడు. మలయాలో వ్యవసాయ పరిశోధనలో రసాయన శాస్త్రవేత్తగా తన వృత్తిని ప్రారంభించాడు. 

## స్వాతంత్ర్య ఉద్యమం
1943లో నాయర్  తన ఉద్యోగానికి రాజీనామా చేసి నేతాజీ సుభాష్ చంద్రబోస్ కు చెందిన ఆజాద్ హింద్ దళ్ లో సివిల్ అడ్మినిస్ట్రేటర్ గా చేరారు. ఆపరేషన్ యు లో ఉన్నప్పుడు 1944 ఏప్రిల్-జూన్ మధ్య కాలంలో జయవాడి కాంప్లెక్స్ లో స్టాక్స్ సూపరింటెండెంట్ గా పనిచేశాడు. ఆ తర్వాత అతన్ని లోయర్ బర్మాలోని మావ్లమైన్ కు బదిలీ చేశారు. తరువాత బ్రిటిష్ వారు అతన్ని అరెస్టు చేసి జైలుకు పంపారు. 1946 జూన్ లో జైలు నుంచి విడుదలయ్యాడు.

## తరువాత జీవితం
నాయర్ 1946లో మద్రాస్ ప్రెసిడెన్సీ వ్యవసాయ శాఖలో వ్యవసాయ పరిశోధనా విశ్లేషకుడిగా చేరి 1950 వరకు అక్కడే పనిచేశాడు. ఆ తరువాత, అతను మన్నాతు పద్మనాభన్ అభ్యర్థన మేరకు కొల్లంకు తిరిగి వచ్చాడు, 1974 లో పండలంలోని ఎన్.ఎస్.ఎస్ హైస్కూల్ ఫర్ బాయ్స్ నుండి ప్రధానోపాధ్యాయుడిగా పదవీ విరమణ చేయడానికి ముందు ఎన్.ఎస్.ఎస్ పాఠశాలల్లో ఉపాధ్యాయుడిగా పనిచేశాడు. 

1992లో నాయర్ కొల్లంలో లాభాపేక్ష లేని సంస్థ నేతాజీ స్మరాక్ నిధిని స్థాపించారు.  కేరళ ఎక్స్-ఐ.ఐ.ఎ అసోసియేషన్, కేరళ ఫ్రీడం ఫైటర్స్ అసోసియేషన్ లో సభ్యుడిగా ఉన్నాడు.

నాయర్ 2010 లో పక్షవాతానికి గురై 2011 లో మరణించారు. అతనికి భార్గవి అమ్మతో వివాహం జరిగింది.ఇద్దరు కుమారులు, ఇద్దరు కుమార్తెలు ఉన్నారు. 

## రచయిత
నాయర్ స్వాతంత్ర్యోద్యమం, బోస్ జీవితం, సమయాలు, బోస్ అదృశ్యం రహస్యం పై అనేక పుస్తకాలు రాశాడు. జలియన్ వాలా దురాంతం , క్విట్ ఇండియా ఉద్యమం , నేతాజీ సుభాష్ చంద్రబోస్, ఆపరేషన్ బ్లూ స్టార్, సుభాసింటే సహసికా యత్రకల్, నేతాజీయుడే రాష్ట్ర సెవనంగల్, నేతాజీ ఎవిటే  పుస్తకాలను ఆయన రచించారు.  

## మూలాలు

వర్గం:2018 మరణాలు
వర్గం:1913 జననాలు
వర్గం:కేరళ స్వాతంత్ర్య సమర యోధులు
లీసా

**లీసా** 2019లో తెలుగులో విడుదలైన త్రీడీ సినిమా. తమిళంలో 2019లో లీసా పేరుతో విడుదలైన ఈ సినిమాను తెలుగులో లీసా పేరుతోనే వీరేష్‌ కాసాని సమర్పణలో వీరూ క్రియేషన్స్‌, ఎస్.కె. పిక్చర్స్ బ్యానర్ పై సురేష్ కొండేటి, కాసాని వీరేశ్‌ నిర్మించాడు. అంజలి,  మకరంద్‌ దేశ్‌ పాండే, బ్రహ్మానందం నటించిన ఈ సినిమాకు రాజు విశ్వనాథ్‌ దర్శకత్వం వహించగా మే 24, 2019న విడుదలైంది.
## కథ
లీసా (అంజలి) ఉన్నత చదువుల కోసం అమెరికా వేళాలని ప్రయత్నిస్తుంది. తనతో పాటు ఒంటరిగా ఉంటున్న తన తల్లికి రెండో పెళ్లి చేయాలని భావించి తన అమ్మమ్మ - తాతయ్యాలను ఒప్పించడం కోసం వారుంటున్న గ్రామానికి వెళ్తుంది.  అక్కడికి వెళ్లిన ఆమెను దెయ్యం వెంటాడుతోంది ? అసలు దయ్యం ఆమెను ఎందుకు వెంటాడుతూ ఉంది,  లీసా తన తల్లికి పెళ్లి చేయగలిగిందా ? లేదా ? అనేదే మిగతా సినిమా కథ.

## నటీనటులు
*అంజలి  
*మకరంద్‌ దేశ్‌ పాండే 
*బ్రహ్మానందం
*సామ్‌ జోన్స్ 
*సలీమా
*యోగి బాబు
*సురేఖా వాణి

## సాంకేతిక నిపుణులు
*బ్యానర్లు:వీరూ క్రియేషన్స్‌, ఎస్.కె. పిక్చర్స్ 
*నిర్మాతలు:  సురేష్ కొండేటి, కాసాని వీరేశ్‌ 
*కథ, స్క్రీన్‌ప్లే , దర్శకత్వం: రాజు విశ్వనాథ్‌  
*సంగీతం: సంతోష్‌ దయానిధి
*సినిమాటోగ్రఫీ:  పి.జి.ముత్తయ్య
*ఎగ్జిక్యూటివ్‌ ప్రొడ్యూసర్‌: చంద్రహాస్‌ ఇప్పలపల్లి

## మూలాలు

వర్గం:2019 తెలుగు సినిమాలు
గవర్నమెంట్ సిటీ కాలేజీ, హైదరాబాద్

**గవర్నమెంట్ సిటీ కాలేజీ** హైదరాబాద్ లో నిర్మించిన చరిత్రాత్మకమైన భవనాల్లో ఒకటి. అటానమస్ (స్వయం ప్రతిపత్తి) హోదా కలిగిన ఈ కళాశాలలో డిగ్రీ, పీజి కోర్స్ లను బోధిస్తారు. గవర్నమెంట్ సిటీ కాలేజీ నేషనల్ అసెస్‌మెంట్ అండ్ అక్రెడిటేషన్ కౌన్సిల్ ద్వారా 'B ++' గ్రేడ్‌తో గుర్తింపు పొందింది. ఈ కళాశాలకు విశ్వవిద్యాలయ నిధుల సంఘం (యూజీసీ) 2017-18 సంవత్సరం నుంచి 2025-26 వరకు అటానమస్ హోదా కల్పించింది. గవర్నమెంట్ సిటీ కాలేజీ 1921, అక్టోబరు 5న నిర్మితమై 2021తో వందేళ్లు పూర్తి చేసుకుంది. సిటీ కాలేజీ ప్రస్థానం పాఠశాల నుంచి ప్రారంభమై దశల వారీగా పీజీ కాలేజీ స్థాయికి చేరింది.హైదరాబాదు పట్టణ అభివృద్ధి సంస్థ (హుడా) చే వారసత్వ కట్టడంగా గుర్తించబడింది.

## చరిత్ర
సిటీ కాలేజీ భవన నమూనాను ప్రఖ్యాత బ్రిటీష్‌ ఆర్కిటెక్టు, ఉస్మానియా ఆస్పత్రి భవన రూపశిల్పి విన్సెంట్‌ హెచ్‌ రూపొందించాడు. భవన నిర్మాణానికి చీఫ్‌ ఇంజనీరుగా నవాబ్‌ ఖాన్‌ బహదూర్‌ మిర్జా అక్బర్‌ బేగ్‌ విధులు నిర్వహించాడు. నిజాం మహబూబ్ అలీ ఖాన్, హైదరాబాద్ అసఫ్ జా VI 1865 లో "మదర్సా దార్-ఉల్-ఉలూమ్" పేరుతో మొదట ఇక్కడ పాఠశాలను స్థాపించాడు, ఆయన తరువాత నిజాం ఉస్మాన్ అలీ ఖాన్, అసఫ్ జా VII దీనిని సిటీ హై స్కూల్‌గా మార్చారు. 1921లో పాఠశాల ప్రస్తుత భవనంలోకి మారింది. ఉస్మానియా విశ్వవిద్యాలయంలో 30 మంది విద్యార్థులతో ఇంటర్మీడియట్ విభాగాలు (FA) 1921లో ఉర్దూ బోధనా మాధ్యమంగా ఉన్నత పాఠశాల పర్యవేక్షణలో ప్రవేశ పెట్టారు. 1929లో పాఠశాల కళాశాలగా అప్‌గ్రేడ్ చేసి ఉస్మానియా యూనివర్సిటీకి అనుబందంగా దీనికి "సిటీ కాలేజ్" అని పేరు పెట్టారు.

## సిటీ కాలేజ్ లో చదివిన ప్రముఖులు

* మగ్దూం మొహియుద్దీన్‌ 
* శివరాజ్ పాటిల్
* పి. శివశంకర్
* మర్రి చెన్నారెడ్డి
* అర్షద్ అయూబ్
* ఎం. ప్రభాకర్ రెడ్డి
* సోలిపేట రామచంద్రారెడ్డి
* పరుచూరి గోపాలకృష్ణ
* జె. కె. భారవి
* ప్రొ. ఎస్వీ సత్యనారాయణ
* యూసుఫ్ ఖాన్ (ఫుట్‌బాల్‌ క్రీడాకారుడు)
* సయ్యద్ అబ్దుల్ రహీం (ఫుట్‌బాల్‌ క్రీడాకారుడు) 
* ప్రొ. కేశవరావు జాదవ్‌ 
* వెలిచాల కొండలరావు 
* ప్రొ. కె. నాగేశ్వర్‌ (మాజీ ఎమ్మెల్సీ)
* పాశం యాదగిరి
* ఉత్తేజ్

## మూలాలు

వర్గం:1921 స్థాపితాలు
వర్గం:హైదరాబాదు విద్యాసంస్థలు
బిడాదరి తీర్మానాలు

1942 ఏప్రిల్‌లో కొత్తగా రూపుదిద్దుకుంటున్న భారత జాతీయ సైన్యం ఆమోదించిన తీర్మానాలను **బిడాదరి తీర్మానాలు**(Bidadari Resolutions) అంటారు. ఈ తీర్మానాల్లో భారత స్వాతంత్ర్యం కోసం సాయుధ పోరాటాన్ని ప్రారంభించే లక్ష్యంతో ఆజాద్ హింద్ ఫౌజ్ (INA) ఏర్పాటును ప్రకటించింది. ఈ తీర్మానాలను సింగపూర్‌లో, అది జపనీయుల ఆక్రమణలో ఉన్న సమయంలో, అక్కడి బిడాదరిలో ఉన్న యుద్ధ ఖైదీల శిబిరంలో ప్రకటించారు. 

## సింగపూర్ పతనం
1942 ఫిబ్రవరి 15న సింగపూర్ పతనంతో దాదాపు 45,000 మంది భారతీయ యుద్ధ ఖైదీలు జపాను అధీనం లోకి వచ్చారు. ఈ ఖైదీల లొంగుబాటును, బ్రిటిషు ఖైదీల లొంగుబాటు కంటే విడిగా, మేజర్ ఫుజివారా ఇవైచి, 17 వ తేదీ ఉదయం ఫారర్ పార్క్ ఫీల్డ్‌లో ఆమోదించాడు. ఫుజివారా వారిని, భారత స్వాతంత్ర్యం కోసం విముక్తి సైన్యాన్ని స్థాపించాలన్న భావనను రూపొందించిన మోహన్ సింగ్‌ అధీనం లోకి పంపించాడు. అతను ఆ యుద్ధఖైదీలను తన ప్రతిపాదిత సైన్యంలో చేరమని ఆహ్వానించాడు. పెద్ద సంఖ్యలో దళాలు స్వచ్ఛందంగా ముందుకు వచ్చాయి. దీని తరువాత, ఇండియన్ ఇండిపెండెన్స్ లీగ్ యొక్క సాయుధ విభాగంగా భారత జాతీయ సైన్యాన్ని అధికారికంగా స్థాపించడానికి ప్రణాళికలు ప్రారంభించబడ్డాయి. అయితే, భారతీయ యుద్ధ ఖైదీల్లోని అధికారులు తమ సైన్యం పట్ల జపనీయుల ఉద్దేశాలు, ఆలోచనలు, లక్ష్యాలూ స్పష్టంగా తెలుసుకునేందుకు ప్రయత్నించారు.

## బిడాదరి తీర్మానం

1942 ఏప్రిల్‌లో, ఇండియన్ ఇండిపెండెన్స్ లీగ్ ఏర్పాటు, ఉద్యమ లక్ష్యాలను నిర్వచిస్తున్న చర్చల ప్రక్రియ ఓవైపు కొనసాగుతూండగానే, మోహన్ సింగ్ తన అధికారులతో సమావేశాన్ని ఏర్పాటు చేసి, ఇప్పుడు బిరాదరీ తీర్మానాలు గా పిలుస్తున్న తీర్మానాలను తయారుచేసాడు. మోహన్ సింగ్ దేబ్ ప్రకటించిన తీర్మానం ఇలా ఉంది: 

కాంగ్రెసు పార్టీ, భారతదేశ ప్రజలూ అడిగినప్పుడు మాత్రమే సైన్యం యుద్ధానికి వెళుతుందని తీర్మానం నిర్దేశించింది.  అయితే, జపాన్ దళాలతో సైన్యం ఎలా వ్యవహరిస్తుందో పేర్కొనలేదు. 

## తీర్మానం ప్రభావాలు
బిడదారి తీర్మానాలను అనుసరించి, భారతీయ యుద్ధ ఖైదీల క్యాంపులు రద్దు చేయబడ్డాయి. అక్కడి సిబ్బందిని మోహన్ సింగ్ నాయకత్వంలో ఐఎన్‌ఎ సుప్రీం కమాండ్‌కు బదిలీ చేసారు. మే 9 న, INA కోసం నియామకాలు ప్రారంభమయ్యాయి.  మోహన్ సింగ్, తీర్మానం కాపీలను భారతీయ జవాన్లకు పంపిణీ చేయించాడు. తరువాత మోహన్ సింగ్, ఫుజివారాలు INA లో చేరడానికి దళాలను ప్రోత్సహించేందుకు ప్రధాన భూభాగ శిబిరాలలో పర్యటించారు. జూన్‌లో, బ్యాంకాక్‌లో ఒక కాన్ఫరెన్సు జరిగింది. ఇది ఇండియన్ ఇండిపెండెన్స్ లీగ్ స్థాపన  ప్రకటనను చూసింది. ఇది INAకు జపనీస్ సైన్యానికీ మధ్య ఉన్న సంబంధాన్ని స్పష్టంగా స్థాపించింది. INA అనేది ఐఐఎల్‌ అనే మాతృ సంస్థ యొక్క సాయుధ విభాగమనీ తేల్చింది. ఆ విధంగా బిడాదరి తీర్మానాల ప్రాతిపదిక పైనే INA ఆదేశాలు, తదుపరి ఏర్పడ్డ సంస్థలు నిర్మితమయ్యాయి.

## మూలాలు

 
వర్గం:భారత స్వాతంత్ర్యోద్యమం
స్వామి సహజానంద సరస్వతి

**స్వామి సహజానంద సరస్వతి** (నవరంగ్ రాయ్) ( 1889 ఫిబ్రవరి 22 - 1950 జూన్ 26) ఒక సన్యాసి, ప్రఖ్యాత జాతీయవాది, కిసాన్ ఆందోళన్ నాయకుడు.

## జీవిత చరిత్ర
స్వామి సహజానంద సరస్వతి 1889లో తూర్పు వాయవ్య ప్రావిన్స్‌లోని ఘజిపూర్ జిల్లా దుల్లాపూర్ సమీపంలోని దేవ గ్రామంలో జన్మించారు. వీరిది జుహౌతియా బ్రాహ్మణ కుటుంబంలో భూమిహార్ బ్రాహ్మణ ఉప సమూహం. అతను ఆరుగురు సహోదరులలో చివరివాడు. చిన్నతనంలోనే అతని తల్లి మరణించింది. అతడిని అత్త పెంచింది.

నార్త్-వెస్టర్న్ ప్రావిన్సెస్ లో (ప్రస్తుత ఉత్తరప్రదేశ్) జన్మించినప్పటికీ, అతని సామాజిక, రాజకీయ కార్యకలాపాలు ప్రారంభ రోజుల్లో ఎక్కువగా బీహార్‌పై దృష్టి సారించాయి. అతను బీహార్ సమీపంలోని బిహతా వద్ద ఒక ఆశ్రమాన్ని స్థాపించాడు. అక్కడ నుంచే అతని కార్యక్రమాలు కొనసాగించేవాడు. అతను మేధావి, గొప్ప రచయిత, సంఘ సంస్కర్త, విప్లవకారుడు కూడా.

కిసాన్ సభ ఉద్యమం బీహార్‌లో స్వామి సహజానంద సరస్వతి నాయకత్వంలో 1929లో బీహార్ ప్రావిన్షియల్ కిసాన్ సభతో ప్రారంభమైంది. సన్నకారు రైతులు, శ్రామికుల సంపూర్ణ ఆర్థిక స్వాతంత్ర్యానికై పిలుపునిచ్చాడు. క్రమంగా రైతుల ఉద్యమం తీవ్రతరం అయ్యింది. 1936 ఏప్రిల్లో జరిగిన ఇండియన్ నేషనల్ కాంగ్రెస్, లక్నో సెషన్‌లో ఆల్ ఇండియా కిసాన్ సభ ఏర్పాటుతో క్రమంగా భారతదేశంలో నలుమూలలా రైతుల ఉద్యమాలు విస్తరించాయి.

స్వామి సహజానంద సరస్వతి 1937-1938లో బీహార్‌లో బకాష్ట్ ఉద్యమాన్ని నిర్వహించాడు. 'బకాష్ట్' అంటే స్వయంకృషి. ఈ ఉద్యమంతో బీహార్ లో అద్దె చట్టం, బకాష్ట్ భూ ​​పన్నును ఆమోదించడానికి దారితీసింది. అతను బిహతాలోని దాల్మియా షుగర్ మిల్‌లో విజయవంతమైన పోరాటానికి నాయకత్వం వహించాడు. ఇక్కడ రైతు-కార్మికుల ఐక్యత అత్యంత ముఖ్యమైన విషయం. క్విట్ ఇండియా ఉద్యమంలో స్వామి సహజానంద సరస్వతి అరెస్ట్ గురించి విన్నప్పుడు, సుభాష్ చంద్రబోస్, ఆల్ ఇండియా ఫార్వర్డ్ బ్లాక్ బ్రిటిష్ రాజ్ నిర్బంధంలో ఉన్నందుకు నిరసనగా ఏప్రిల్ 28న అఖిల భారత స్వామి సహజానంద సరస్వతి దినంగా పాటించాలని నిర్ణయించారు.

ఫార్వర్డ్ బ్లాక్ నాయకుడు సుభాష్ చంద్రబోస్ గురుంచి మాట్లాడుతూ:

స్వామి సహజానంద సరస్వతి, మన దేశంలో యువతను ప్రొత్సాహింప జేయువారిలో ప్రముఖులు. భారతదేశంలోని రైతు ఉద్యమానికి తిరుగులేని నాయకుడు, అతను నేడు బహుజనుల ఆరాధ్యదైవం, కోట్లాది మంది వీరుడు. రామ్‌గఢ్‌లో జరిగిన అఖిల భారత రాజీ వ్యతిరేక సదస్సు రిసెప్షన్ కమిటీ చైర్మన్‌గా చేయడం నిజంగా అరుదైన అదృష్టం. ఫార్వర్డ్ బ్లాక్ కోసం ఆయన వామపక్ష ఉద్యమానికి అగ్రగామిగా ఉన్న నాయకులలో ఒకరిగా, ఫార్వర్డ్ బ్లాక్‌కు స్నేహితుడిగా, తత్వవేత్తగా, మార్గదర్శిగా ఉండటం ఒక విశేషం, గౌరవం. స్వామీజీ నాయకత్వాన్ని అనుసరించి, కాపు ఉద్యమానికి చెందిన పెద్ద సంఖ్యలో ఫ్రంట్-ర్యాంక్ నాయకులు ఫార్వర్డ్ బ్లాక్‌తో సన్నిహితంగా ఉన్నారు.

## ప్రభుత్వ గుర్తింపు

* భారత ప్రభుత్వం 2000 జూన్ 26న అప్పటి కమ్యూనికేషన్స్ మంత్రి రామ్ విలాస్ పాశ్వాన్ ద్వారా స్వామి సహజానంద సరస్వతి స్మారక చిహ్నాన్ని విడుదల చేసింది.
* ఇండియన్ కౌన్సిల్ ఆఫ్ అగ్రికల్చరల్ రీసెర్చ్ స్వామి సహజానంద సరస్వతి ఎక్స్‌టెన్షన్ సైంటిస్ట్/ వర్కర్ అవార్డును ఇస్తుంది.
* 2001లో, స్వామి సహజానంద సరస్వతి 112వ జయంతి సందర్భంగా రెండు రోజుల కిసాన్ మహాపంచాయత్ నిర్వహించబడింది.
* బీహార్ గవర్నర్ ఆర్. ఎస్. గవాయ్ పాట్నాలో తన 57వ వర్ధంతి సందర్భంగా స్వామి సహజానంద సరస్వతి జీవితంపై పుస్తకాన్ని విడుదల చేశారు.
* అతని జ్ఞాపకార్థం స్వామి సహజానంద సరస్వతి పోస్ట్ గ్రాడ్యుయేట్ కళాశాల తన సొంత జిల్లా ఘాజీపూర్ (యుపి) లో స్థాపించబడింది.

## మూలాలు


వర్గం:1889 జననాలు
వర్గం:1950 మరణాలు
వర్గం:తత్వవేత్తలు
వర్గం:భారత చరిత్రకారులు
వర్గం:భారత తపాలా బిళ్ళపై ఉన్న ప్రముఖులు
ధరంపాల్

**ధరంపాల్** (1922 - 2006) భారతదేశానికి చెందిన గాంధేయ వాది, స్వాతంత్ర సమర యోధుడు, చరిత్రకారుడు, తత్వవేత్త. ఇతను ఉత్తరప్రదేశ్‌లోని ముజఫర్‌నగర్ జిల్లాలో జన్మించాడు. అతను భారతదేశంలో బ్రిటిష్ వారి పాలన ఎలా ఉందో తెలుసుకుంటూ దాదాపు 30 సంవత్సరాలు గడిపాడు. ఈ సమయంలో అతను సేకరించిన వాస్తవాలను డాక్యుమెంట్‌ల రూపంలో ముద్రించి పెట్టుకున్నాడు. ధరంపాల్ భారతదేశంలో సైన్స్ చరిత్ర, నాటి సమాజం, ప్రజల గురించి చాలా రచనలు చేశాడు.  
## పదవులు
2001 లో, భారత ప్రభుత్వం ధరంపాల్ ను పశువుల జాతీయ కమిషన్ ఛైర్మన్ గా, రాష్ట్ర మంత్రిగా నియమించింది.

పూర్వ వలసరాజ్యపు భారతీయ విద్యావ్యవస్థపై అవగాహనను మార్చడంలో ధరంపాల్ కీలక పాత్ర పోషించాడు.
## రచనలు
భారతదేశం వలస పాలనలో భారతీయ విద్య, వ్యవసాయం, సాంకేతికత, కళలపై ప్రభుత్వం డాక్యుమెంటేషన్ ఆధారంగా ధరంపాల్ ప్రాథమిక రచనలు రూపొందించాడు.

ఆయన రాసిన ప్రధాన పుస్తకాలు-
*పద్దెనిమిదవ శతాబ్దంలో సైన్స్ అండ్ టెక్నాలజీ
*బ్యూటిఫుల్ ట్రీ
*భారతీయ మానస్త్వత్వ చిత్రణ, 
*స్వధర్మ ఆఫ్ ఇండియా
*పౌర అవిధేయత, భారతీయ సంప్రదాయం
*భారతదేశ వైఖరి, అపకీర్తి.
## మూలాలు

వర్గం:భారత స్వాతంత్ర్య సమర యోధులు
వర్గం:ఉత్తర ప్రదేశ్ వ్యక్తులు
జాత్రా భగత్

**జాత్రా భగత్** (2 అక్టోబరు 1888 - 1916) జార్ఖాండ్ రాష్ట్రానికి చెందిన భారత స్వాతంత్ర్య సమరయోధుడు, సామాజిక వేత్త. ఒరాన్ తెగలో తానా భగత్ ఉద్యమాన్ని స్థాపించాడు.

## జననం
జాత్రా భగత్ 1888 అక్టోబరు 2న కోహ్రా భగత్ - లివరీ భగత్ దంపతులకు జార్ఖండ్‌ రాష్ట్రం, గుమ్లా జిల్లాలోని చింగారి నవతోలి గ్రామంలో జన్మించాడు. ఇతడికి బుధ్ని భగత్ తో వివాహం జరిగింది.

## ఉద్యమం
ఇతడిని తానా భగత్ అని, ఇతడు ప్రారంభించిన ఉద్యమాన్ని 'తానా భగత్ ఆందోళన్' అని పేరుతో పిలిచేవారు. తానా భగత్ ఉద్యమం అనేది ఒక రకమైన సంస్కృతీకరణ ఉద్యమం. బ్రిటీష్ ప్రభుత్వ దురాగతాలతో బాధపడుతున్న గిరిజన సమాజానికి, భూస్వాముల బలవంతపు శ్రమ, మూఢనమ్మకాలు మొదలైన వాటిపై జాత్రా భగత్ పోరాడాలని నిశ్చయించుకున్నాడు. ఇది 1914 ఏప్రిల్ 21న మతపరమైన, ఆర్థిక ఉద్యమంగా ప్రారంభమై, తరువాత భారత స్వాతంత్ర్య ఉద్యమంతో కలిసి రాజకీయ ఉద్యమంగా మారింది.  

## మరణం
జాత్రా భగత్ 1916లో మరణించాడు.

## గుర్తింపు
ఒరాన్ తెగ కోసం జాత్రా భగత్ చేసిన ఉద్యమానికి గుర్తుగా అతని జ్ఞాపకార్ధం జార్ఖాండ్ రాష్ట్రం, రాంచీ జిల్లాలో అతని విగ్రహాన్ని ఏర్పాటుచేశారు.

## మూలాలు

వర్గం:1888 జననాలు
వర్గం:1916 మరణాలు
వర్గం:జార్ఖండ్ వ్యక్తులు
వర్గం:భారత స్వాతంత్ర్య సమర యోధులు
కల్రాజ్ మిశ్రా

**కల్రాజ్ మిశ్రా**(జననం: 1941 జులై 1) భారతదేశానికి చెందిన రాజకీయ నాయకుడు, ప్రస్తుతం రాజస్థాన్ రాష్ట్ర గవర్నరుగా 2019 సెప్టెంబరు 9 నుండి 2024 జులై 26 వరకు పనిచేసాడు. అతను హిమాచల్ ప్రదేశ్ మాజీ గవర్నరుగా, ప్రధానమంత్రి నరేంద్ర మోడీ నేతృత్వంలోని జాతీయ ప్రజాస్వామ్య కూటమి ప్రభుత్వంలో సూక్ష్మ, చిన్న, మధ్య తరహా పరిశ్రమల క్యాబినెట్ మంత్రిగా పనిచేసాడు. భారతీయ జనతా పార్టీ (బిజెపి)తో అనుబంధంగా ఉన్న అతను 2014 నుండి 2019 వరకు ఉత్తర ప్రదేశ్‌లోని డియోరియా నియోజకవర్గం నుండి పార్లమెంటు సభ్యుడు.

అతను రాజ్యసభ సభ్యుడుగా పనిచేసాడు. 2012 ఉత్తర ప్రదేశ్ శాసనసభ ఎన్నికలలో  లక్నో తూర్పు శాసనసభ నియోజకవర్గం నుండి శాసనసభకు ఎన్నికయ్యాడు. బీజేపీ ఉత్తర ప్రదేశ్ రాష్ట్ర శాఖ అధ్యక్షుడిగా కూడా పనిచేశారు.

## వ్యక్తిగత జీవితం
మిశ్రా 1941 జులై 1న ఘాజిపూర్ లోని మాలిక్ పూర్ గ్రామంలో ఒక మధ్య తరగతి కుటుంబంలో జన్మించాడు. ఇతని తండ్రి రామగ్య మిశ్రా, ఒక ఉపాద్యాయుడు. వారణాసిలోని మహాత్మా గాంధీ కాసి విద్యాపీఠం నుండి మాస్టర్ ఆఫ్ ఆర్ట్స్ విద్యను అభ్యసించాడు. 1963 మే 7న సత్యవతి మిష్రాని వివాహం చేసుకున్నాడు, వీరికి ఇద్దరు కుమారులు ఒక కుమార్తె.

## రాజకీయ జీవితం
1955 లో, మిశ్రా ఆర్‌ఎస్‌ఎస్ స్వయం సేవకుడిగా చేరాడు, 1963 లో ఆర్‌ఎస్‌ఎస్ పూర్తికాలీక్ ప్రచారక్ అయ్యాడు. ఇతను భారతీయ జనతా యువమోర్చాకు ఎన్నికైన మొదటి జాతీయ అధ్యక్షుడు.

## గవర్నరుగా
2019 జూలైలో హిమాచల్ ప్రదేశ్ గవర్నరుగా బాధ్యతలు చేపట్టాడు. ఆ తరువాత  2019 సెప్టెంబరులో రాజస్థాన్ గవర్నరుగా నియమించబడ్డాడు.

## మూలాలు

వర్గం:1941 జననాలు
వర్గం:హిమాచల్ ప్రదేశ్ గవర్నర్లు
వర్గం:జీవిస్తున్న ప్రజలు
నో టైమ్ టు డై

**నో టైమ్‌ టు డై** 2021లో ఇంగ్లీషులో విడుదలైన  జేమ్స్‌బాండ్‌ సిరీస్‌లోని 25వ సినిమా. ది త్రీడీలో విడుదల కానున్న మొదటి జేమ్స్‌బాండ్‌ సినిమా. నో టైం టు డై 2019 నవంబర్‌లో విడుదల కావాల్సి ఉండగా కొన్ని కారణాల వల్ల 2020 ఏప్రిల్‌కు వాయిదా పడింది. అయితే కరోనా వైరస్ కారణంగా 2020 నవంబర్‌కు, ఆ తర్వాత 2021 ఏప్రిల్‌కు వాయిదా పడి ఎట్టకేలకు 2021 సెప్టెంబర్ 28న విడుదల చేశారు.
## కథ
ఎంఐ6 లేబొరేటరీలో పనిచేసే శాస్త్రవేత్త ఓబ్రుచెవ్‌(డేవిడ్‌) అపహరణకు గురవుతాడు. బయో వెపన్ ను స్పెక్టర్ ముఠా దొంగిలిస్తుంది. దానిని ఉపయోగించి ప్రపంచాన్ని తన హస్తగతం చేసుకోవాలన్నది  సాఫిన్‌(రామి మాలిక్‌)  కోరిక. జేమ్స్ బాండ్(డేనియల్ క్రెయిగ్), తను ప్రేమించిన అమ్మాయి మెడిలిన్ స్వాన్(లియా సెడూ) ఐదేళ్ళుగా విశ్రాంత జీవితాన్ని గడుపుతున్న అతడికి బయో వెపన్ ఆచూకీ తెలుసుకోవాల్సింది అధికారులు కోరతారు. ఓబ్రుచెవ్‌(డేవిడ్‌)ను బాండ్‌ ఎలా కనిపెట్టాడు ? ఈ క్రమంలో అతనికి ఎదురైన సవాళ్లు ఏంటి? అనేదే మిగతా సినిమా కథ.
## నటీనటులు
* డేనియల్‌ క్రెగ్‌  
*రామి మాలెక్‌  
*లీసైడెక్స్‌  
*లషాణా లించ్‌  
*బెన్‌ విస్‌షా  
*నవోమి హారిస్‌  
*జెఫ్రీ రైట్‌
## సాంకేతిక నిపుణులు
* కథ, స్క్రీన్‌ప్లే: క్యారీ జోజి ఫుకునాగా, నీల్‌ పర్విస్‌, రాబర్ట్‌ వేడ్‌
*దర్శకత్వం: క్యారీ జోజి ఫుకునాగా
*సంగీతం: హన్స్‌ జిమ్మర్‌
*సినిమాటోగ్రఫీ:  లైనస్‌ సాండ్రన్‌
*ఎడిటింగ్‌: ఇల్లాట్‌ గ్రాహమ్‌ 

## మూలాలు
మీసాల గీత

**మీసాల గీత** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2014లో జరిగిన అసెంబ్లీ ఎన్నికల్లో విజయనగరం నియోజకవర్గం నుండి ఎమ్మెల్యేగా గెలిచింది.

## జననం, విద్యాభాస్యం
మీసాల గీత 17 Sep 1977లో ఆంధ్రప్రదేశ్ రాష్ట్రం, విజ‌య‌న‌గ‌రంలో జన్మించింది. ఆమె ఎం.ఆర్.ఉమెన్స్ కాలేజీ నుండి బీకామ్ పూర్తి చేసింది 
## రాజకీయ జీవితం
మీసాల గీత ప్రజారాజ్యం పార్టీ ద్వారా రాజకీయాల్లోకి వచ్చి 2009లో ఎన్నికల్లో పీఆర్పీ తరపున ఎమ్మెల్యేగా పోటీ చేసి ఓడిపోయింది. ఆమె అనంతరం కాంగ్రెస్ పార్టీలో చేరి విజయనగరం మున్సిపల్ చైర్‌పర్సన్‌గా పనిచేసింది. మీసాల గీత 2014 ఫిబ్రవరి 17న మున్సిపాలిటీ ఛైర్మ‌న్ ప‌ద‌వి మ‌రియు కాంగ్రెస్ పార్టీకి రాజీనామా చేసి టీడీపీలో చేరింది. ఆమె 2014లో ఎన్నికల్లో విజయనగరం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి కోలగట్ల వీరభద్రస్వామి పై 15404 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయింది. మీసాల గీతకు 2019లో టీడీపీ టికెట్ దక్కలేదు.

## మూలాలు

వర్గం:విజయనగరం జిల్లా నుండి ఎన్నికైన మహిళా శాసన సభ్యులు
జయశ్రీ రైజి

**జయశ్రీ రైజి** ( 1895 అక్టోబరు 26-1985) భారత స్వాతంత్ర్య సమరయోధురాలు. సామాజిక కార్యకర్త, సంస్కరణవాది, రాజకీయ నాయకురాలు. బొంబాయి సబర్బన్ స్థానం నుండి 1వ లోక్‌సభ సభ్యురాలిగా ఎన్నికైంది.

## తొలి జీవితం
జయశ్రీ 1985, అక్టోబరు 26న సూరత్ లోని సర్ మనుభాయ్ మెహతాకు జన్మించింది. బరోడా కళాశాలలో ఉన్నత చదువులను చదివారు.

## ఉద్యమ జీవితం
సామాజిక సేవలో పేరొందిన రైజి 1919లో బొంబాయి ప్రెసిడెన్సీ మహిళా కౌన్సిల్ చైర్‌పర్సన్ గా ఎన్నికయింది. 1930లో సహాయ నిరాకరణ ఉద్యమం సమయంలో, విదేశీ వస్తువులను విక్రయించే దుకాణాల పికెటింగ్‌లో పాల్గొంది. 1942 క్విట్ ఇండియా ఉద్యమంలో బ్రిటిష్ అధికారులు అరెస్టు చేసి ఆరునెలలపాటు జైలు శిక్ష అనుభవించారు. స్వదేశీ వస్తువులను ప్రోత్సహించడానికి, వాటి ప్రదర్శనల కోసం మహిళా సహకార దుకాణాలను ఏర్పాటు చేయడానికి సహాయపడింది.

భారతదేశానికి స్వాతంత్ర్యం వచ్చిన తరువాత, బొంబాయి సబర్బన్ నియోజకవర్గం నుండి మొదటి సాధారణ ఎన్నికల్లో పోటిచేసి 1వ లోక్‌సభ సభ్యురాలిగా ఎన్నికయింది. చైల్డ్ వెల్ఫేర్ కోసం ఇండియన్ కౌన్సిల్ వ్యవస్థాపక సభ్యులలో ఒకరిగా ఉంటూ ఆ సంస్థ కార్యకలాపాలలో పాటు పంచుకుంది. 1980లో మహిళలు, పిల్లల అభివృద్ధి-సంక్షేమం కొరకు జమ్నాలాల్ బజాజ్ అవార్డును అందుకుంది.

## వ్యక్తిగత జీవితం
జయశ్రీ రైజికి 1918తో ఎన్ఎం రైజితో వివాహం జరిగింది. వారికి నలుగురు పిల్లలు ఉన్నారు.

## మరణం
జయశ్రీ రైజి 1985లో మరణించింది.

## మూలాలు

వర్గం:1895 జననాలు
వర్గం:1985 మరణాలు
వర్గం:మహారాష్ట్ర స్వాతంత్ర్య సమర యోధులు
వర్గం:1వ లోక్‌సభ సభ్యులు
వర్గం:మహారాష్ట్ర రాజకీయ నాయకులు